Articol I. IV RĂZBOIUL NEVĂZUT 

Secţiune 1.01 

Omul, zidire de mare preț 

„Lumea, adică Universul văzut al formelor materiale și 
Universul nevăzut al spiritelor pure, este expresia bunătăţii lui 
Dumnezeu. Ea a fost creată pentru ca să se bucure de bunătatea 
dumnezeiască. Fiinţa ei, dată în toate lucrurile care o alcătuiesc, de la 
primul mineral până la înger, e o ființă împărtăşită. Viața tuturor 
făpturilor participă la bucuria în Dumnezeu după gradul de ființă pe 
care îl au şi după capacitatea cu care a fost înzestrată fiecare. Acest 
grad de ființă şi această capacitate de participare e principiul ierarhiei 
după care e constituită lumea creaturală. Omul ocupă în această 
ierarhie un loc central. Prin trup aparține lumii fizice, prin suflet 
aparține lumii spirituale. În marele cosmos, el e un microcosmos, cum 
îl numește învățatul teolog al Bisericii noastre, loan Damaschin. 
Fiinţele spirituale ale creaţiei, făcute după chipul și asemănarea lui 
Dumnezeu, sunt libere, adică posedă voință proprie, îngerii sunt liberi, 
omul e liber. Păstrarea lor în armonia primordială a bucuriei de viață e 
lăsată la libera lor voie. Bucuria de a trăi în lumina dumnezeiască sau 
cu termenul legendar în Paradis, e cu atât mai mare cu cât e un act de 
consimţire, în virtutea libertății spirituale. Tot astfel suferința 
prăbușirii din armonia paradiziacă va fi cu atât mai mare cu cât ea va fi 
tot un act liber. O parte din îngeri s-a prăbușit din armonia cerească 
prin trufie. Omul s-a prăbuşit călcând de bunăvoie rânduiala stabilită 
de Dumnezeu. Dacă armonia paradiziacă a lumii primordiale e opera 
lui Dumnezeu prin Cuvântul, răul care înveninează lumea își are 
izvorul în păcatul primului om. O piatră a căzut în lac; dar căderea ei 
nu priveşte numai piatra, ci se repercutează asupra lacului întreg, pe 
care îl tulbură până la maluri. 

În noua situație a căderii din armonia paradiziacă, omul suferă. 
El constată în propriile mădulare răul, durerea, moartea. Și le constată 
în toată lumea înconjurătoare. Păcatul lui se răsfrânge asupra lumii 
întregi şi lumea întreagă suferă împreună cu el. Fiindcă omul ca 
microcosmos, cu alte cuvinte ca rezumat al stihiilor din care e alcătuită 
lumea, face ca răul din el să se repercuteze asupra lumii din afară. 
Istoria omenirii căzute e în cea mai mare parte istoria păcatului în 
desfășurare. Ea pare imaginea răsturnată în dezordine a Paradisului 
legendar. 


Două sentimente puternice sporesc tristețea și durerea omului 
căzut: sentimentul rămânerii pe dinafară din armonia superioară a 
lumii spirituale şi refuzul de a accepta integral condiția de mizerie în 
care îşi ispăşește pedeapsa. 

Întruparea Mântuitorului şi ispășirea păcatului omenesc prin 
crucificare deschid din nou poarta Paradisului spiritual. Prin Logos s-a 
creat armonia primordială a lumii, prin Logosul întrupat se va 
restabili. Creştinismul e a doua creaţie a lumii. Organul prin care se 
revarsă din nou în viață energiile Harului dumnezeiesc e Biserica. Uşa 
ei e poarta redeschisă a Paradisului.'1 

Secţiune 1.02 Îngeri căzuţi 

Mai înainte de a de zidi omul și cele văzute, în lumea nevăzută a 
îngerilor, s-a întâmplat o nebună noutate: Lucifer și ceata sa au vrut să 
fie ei mai presus de Dumnezeu2. Celelalte căpetenii de oştire cerească 
s-au împotrivit acestei nebunii. Lucifer însă ca fulgerul a căzut3 de la 
fața lui Dumnezeu, făcându-se din înger luminat, drac întunecat. 

„Vai pământului şi mării, căci diavolul a coborât la voi, având 
mânie mare.'4 

El e leul, care umblă răcnind, căutând pe cine să înghită5. Între 
el și suflet se începe războiul nevăzut. 

Secţiune 1.03 Pustiirea firii omenești în Adam 

Omul dintâi, zidit după chipul şi asemănarea lui Dumnezeu, 
avea toată făptura sa întoarsă spre Dumnezeu, care se răsfrângea 
într-însul ca soarele într-un bob de rouă. Mintea, pofta şi iuțimea, sau 
cugetarea, iubirea şi voinţa, erau unite întreolaltă în aceeași vedere sau 
contemplare a lui Dumnezeu. lar trupul, deşi pământ, neavând în sine 
poftă pătimașă, întovărăşea aşa-zicând contemplarea aceasta. Asta era 
temelia cea străveche, în care omul avea să crească de la chip la 
asemănare cu Dumnezeu. 

Protivnicul a dat primul război cu Adam în Rai și prin el, cu noi, 


N ote: 


_ Nichifor Crainic, Ortodoxie și Etnocraţie, Ed. Cugetarea, București, 1937, pp. 
54-56. 

2 Isaia 14, 12-15. 

3 Luca 10, 18. 

+ Apocalipsă 12,12 

5 1 Petru 5,8. 


cu toți, întrucât toți eram în Adam6. E primul război pierdut de om. 
Înfrângerea lui însă o repetă întreg neamul omenesc, mii de ani de-a 
rândul; iar ceea ce a făcut Adam facem şi noi fiecare. E limpede că la 
mijloc a fost o neascultare, o încovoiere a unei meniri, date omului de 
Dumnezeu”. 

lată cercul vicios pe care-l strângeau cu putere, asupra firii 
omeneşti, Domniile și Stăpâniile întunericului8, îmbrăcându-se pe 
ascuns în simţirea cea după fire şi povârnind-o spre o lucrare contra 
firii şi contra ascultării de Dumnezeu. lată cum, printr-un sfat rău, 
îngerii căzuți au surpat raiul virtuţii din fire. Vom vedea la vreme, că 
deodată cu acesta, au stins şi lumina cunoașterii. 

lată așa a întors Adam firea omenească de la calea scurtă a 
desăvârşirii, înfundând-o în hăţișul ascultării străine, ceea ce i-a adus 
scoaterea din Rai în lumea aceasta. „Necaz mare se făcu la tot omul și 
jug greu apăsă de atunci pe fiii lui Adam.'9 Căci mare sfărâmare făcu 
ucigașul, băgând în zidire puhoiul pustiirii morții și toată tragedia 
istoriei. 

lată, și cu alte cuvinte, pustiirea ce se făcu firii omenești: 

Căderea firii în ispită e tot una cu o sfărâmare, care l-a făcut pe 
om bucăți. Astfel mintea i-a fost amăgită de mândrie și slavă deșartă, 
crezând ispititorului, că va fi ca Dumnezeu, cunoscând binele și răul10; 
simțirea sau dragostea i s-a întors spre trup, care s-a aprins de poftă 
pătimașă; voința sau iuțimea în spaimă şi ruşine s-a întors și, 
văzându-se gol, s-a ascuns de Dumnezeu. lar când l-a strigat 
Dumnezeu pe nume, nu L-a mai văzut, ci numai L-a auzit, de vreme ce 
vederea conștiinței sale era întoarsă acum de la Dumnezeu la sine, căci 
s-a văzut gol. Deci, când să-şi recunoască greşeala, mintea îi era slăbită, 
inima rănită cu iubirea de sine, încât cunoașterea lui decăzută scoase 
vinovat pe Dumnezeu pentru pustiirea sa. 

Aşa luă strămoșul plata neascultării, și fu scos afară din fericirea 

vederii lui Dumnezeu, și alungat în lumea aceasta și îmbrăcat în haine 
de piele11. 
De atunci firea noastră în îndoită învrăjbire se află: 


. cu Dumnezeu 
I. Invräjbirea lăuntrică: 
cu sine ÎNSUŞI 


cu semenii 
II. Învrăjbirea în afară: < 
= cu firea toată 

Învrăjbirea aceasta ne urmăreşte ca o lege de pedeapsă dată 
firii; ea întunecă chipul nostru cel după Dumnezeu. Dar sufletul nu s-a 
întunecat de tot, căci a mai rămas conștiința, ca o stea ce nu s-a stins de 
pe cerul Raiului, și mereu ne aduce aminte de obârșia noastră 
dumnezeiască și ne îmbie o refacere. De la învrăjbirea aceasta vine 
toată tulburarea și războiul celor două legi, adică al legii cu 
fărădelegea, de care se plângea și Sf. Pavel că se oșteau într-însul.12 
Aşa se face că împătrit greşim: împotriva lui Dumnezeu, împotriva 
noastră înşine, împotriva aproapelui și împotriva firii întregi. Adică 
păcatul sau decăderea firii ne-a făcut să pierdem: pacea cu Dumnezeu, 
pacea dinlăuntrul nostru, pacea cu oamenii şi pacea cu toată firea. 
Ne-am sălbătăcit în toate părţile, cât aproape „să se teamă” și 
Dumnezeu de noi. lată de ce și fiarele fug de om. 

Secţiune 1.04 După fire şi împotriva firii 

Puterile sufletului: mintea, iubirea şi voința, după orânduirea 
cea străveche13, îşi aveau lucrarea și ținta către Dumnezeu. Această 
tindere spre Dumnezeu a sufletului era lucrarea cea după fire; și pe 
temeiul stăruinţei în această tindere, urma să creştem de la chip la 
asemănare. 

Aşa eram în sfatul, în ascultarea și vederea lui Dumnezeu. 

„În urma păcatului, cel viclean a țintuit puterile sufletului încă 
de la început de firea celor văzute «şi nu mai era cine să înţeleagă și să 
caute pe Dumnezeu»14, întrucât toţi cei părtaşi de firea omenească își 

mărgineau puterea rațiunii şi a minții la înfăţişarea lucrurilor sensibile 
şi nu mai aveau nicio înţelegere pentru cele mai presus de simțuri.'15 

De la neascultare încoace, puterile sufletului, nemaifiind unite în 
Dumnezeu, ci învrăjbite şi aprinse de gânduri ce se contrazic16, nu 
mai lucrează după fire, ci lucrează cel mai adesea, dacă nu aproape 
totdeauna, contra firii. După cuvântul Sfinţilor: toată strădania 
diavolului aceasta era şi este ca să desfacă dragostea sufletului nostru 
de Dumnezeu şi s-o lege de orice altceva, afară de Dumnezeu. 

Drept aceea vrăjmașul, ca să-şi ajungă ţinta fărădelegii, îmbie 
sufletului ispita întâi, cea prin plăcere, aducându-i momeli plăcute la 
vedere și bune la gustare17 potrivite cu fiecare putere frântă a 
sufletului, în parte; iar pe trup îl împinge să le împlinească cu lucrul și 
să le facă tot mereu. Vrea vicleanul, ca pe niște lipsiți de bucuria 
vederii lui Dumnezeu, pe care ne-a furat-o, să ne mângâie, 
învățându-ne să iubim plăcerea simțurilor, bine știind vicleanul, că 
asta stinge iubirea de Dumnezeu și întunecă mintea de la vederea Lui. 
Că nu Dumnezeu este Cel ce nu ne mai iubește și nu ne mai vede, ci noi 
suntem cei ce nu-L mai iubim și nu-L mai vedem, căci între noi și El e 
zidul păcatului18, iar dincoace de zid, noi: o grămadă de cioburi mereu 
zdrobindu-ne de zid și în tot mai mare sfărâmare aflându-ne. 

Ascultarea cea străină a încovoiat dragostea noastră spre lumea 
aceasta şi spre trup. luțimea sau voinţa, care, după fire, aveau rostul să 
îndrepte spre Dumnezeu ca un arc dragostea, iar către diavol mânia, ca 
pe o săgeată, a aprins-o contra firii şi a transformat-o în ură, încât fiara 
de om, ca fulgerele zvârle săgețile în obrazul fraților şi în fața Sfântului 
Dumnezeu, blestemând şi dând dracului pe toate și chiar pe sine 
însuși. lar pe biata minte, de unde după fire avea să fie oglindirea sau 
răsfrângerea lui Dumnezeu, tronul lui Dumnezeu în om, locul Său cel 
sfânt19, fie că o întunecă afumând-o cu mândria, fie că o aprinde să 
stea împotriva adevărului, sau într-alte chipuri o sfărâmă şi pune 
într-însa urâciunea pustiirii sau idolul (ideea fixă a) păcatului. 

„Când rațiunea e fără minte, iar mânia aprinsă şi pofta 
nerațională, ajunge stăpână pe suflet neștiința, pofta de asuprire şi 
desfrâul. Din acestea se naşte deprinderea păcatului cu fapta, împletită 
cu diferitele plăceri ale simțurilor... 

„Tot ce-i de prisos şi peste trebuinţa firească e necumpătare. lar 
aceasta e calea diavolului spre suflet. Dar tot pe ea se întoarce acela cu 
rușine în ţara lui, când firea e povățuită de înfrânare. Sau iarăși, calea e 
formată din afectele (dorinţele) naturale, care atunci când sunt 
împlinite peste trebuință aduc pe diavol în suflet, iar când sunt 
împlinite potrivit cu trebuinţa îl întorc prin ele în ţara lui. lar țara 
acestuia e obișnuinţa şi confuzia învârtoșată a viciului, în care trăieşte 
totdeauna și la care duce pe cei biruiţi de iubirea celor materiale.'20 
Aşa se înscăunează vrăjmaşul în mintea care nu-și păzeşte porţile 
dorințelor, și aşa de tare o strâmbă contra firii, încât zice răului bine şi 
binelui rău; întunericului lumină și luminii întuneric; cuminţeniei 
nebunie şi nebuniei înțelepciune21, cu care scorneşte apoi că nu e 
Dumnezeu22, ci numai natură, iar dacă e vorba să fie vreun 
„Dumnezeu”, omu-i „Dumnezeu”. 

Iat-o pe biata minte înșelată desăvârşit și pe diavol rânjind 
biruitor, că a izbutit să pună minciuna lui în mintea omului, aşa cum l-a 
asigurat când l-a scos afară din Rai, făgăduindu-i că, mâncând din 
pomul oprit, va fi: „Ca Dumnezeu cunoscând binele și răul'23. De unde 
să mai cunoască!? lată ce e o minte îndrăcită: din bună, nebună, care 
socoteşte minciuna adevăr și adevărul minciună şi azvârle cu 
spurcăciuni în Dumnezeu, bucurie făcând dracilor. lată o minte legată 
cumplit, târâtă în robie străină și pierzându-și darul de mare cinste de 
la Dumnezeu: al libertăţii voinţei şi ai dreptei socoteli. 

lar trupul cel hotărât după fire să împlinească cu lucrul sfatul lui 
Dumnezeu și sfatul dreptei socoteli, împlineşte sfatul fărădelegii, 
robind patimilor contra firii, care-l spurcă, îl tâlhăresc de vlagă, îl strică 
cu bolile şi cu totul îl fac neputincios spre ostenelile suirii de la chip la 
asemănare. 

lată hățișul de patimi şi fărădelegi în care războiul vrăjmaşului 

cufundă sufletul celor ce iubesc lucrurile lui și nu le pasă de 
Dumnezeu: 


1. Uciderea Păcate strig 

2. Sodomia la Cer, împr 

Prin mânia | 3. Asuprirea săracilor aproapelui. 
Împietresc i 


Pai aprinsă: || 4. Oprirea plăţii lucrătorilor 


[Cu inima _] 
Sa Pofta: $ 
luțimea: | 
6. Invidia sau zavistia 
Răzb. diav, 
cu 7. Mândria, slava deşartă 


sufletul. 
1. Credinţa şovăielnică 
/ o întunecă: | 2. Deznădejdea 


1. Momeala 


cu mintea: 2. Asupreala 
” zÈ 
Fá 3. Unirea 
caii _ în inimă: | 4. Lupta 
Ww Neu voința: | 5. Învoiala 
%4 k | 6. Împlinirea cu lucrul 
i cu trupul: | 7. Deprinderea sau obicei 
| Răzb. diav. | 8. A doua fire 


Întunecă mintea: | 9. Deznădejdea 


ka / Aprinde mintea: | 10. Erezia. Starea împotri 
).propovăduit, 2,arăta 


"Surpă mintea: 11. Sinuciderea 
12. Nebunia 


Prin urmare, dacă lucrurile ar fi mers fără nicio împiedicare, 
după planul ucigaș al vrăjmașului, de mult viața oamenilor s-ar fi făcut 
iad desăvârşit, înnebunindu-se, îndrăcindu-se și omorându-se unii pe 
alții şi pe ei înşiși. 

Secţiune 1.05 Refacerea firii omeneşti în lisus Hristos 

Dar ca să fie stăvilită pustiirea aceasta: „Pentru aceasta s-a 
arătat Fiul lui Dumnezeu: ca să sfărâme lucrările diavolului "24. 

Spre o deplină lămurire a refacerii omului și a rostului 
neasemănat de mare al întrupării Mântuitorului, pentru câștigarea 
acestui război pierdut de firea omenească în Rai, dăm câteva pagini de 
cea mai aleasă frumuseţe și adâncime, din Sf. Maxim Mărturisitorul. 

„Fiul cel Unul Născut și Cuvântul lui Dumnezeu, făcându-se om 
deplin spre a scoate firea oamenilor din această strâmtoare, a luat din 
prima alcătuire a lui Adam nepăcătoşenia și nestricăciunea; iar din 

nașterea introdusă după aceea în fire, din pricina păcatului, a luat 
numai trăsătura pătimitoare, însă fără de păcat. Puterile rele îşi aveau, 
cum am spus, din pricina păcatului, lucrările lor ascunse în trăsătura 
pătimitoare, primită de la Adam, ca într-o lege necesară firii. Văzând 
ele în Mântuitorul trăsătura pătimitoare a firii celei din Adam, datorită 
trupului pe care-l avea și închipuindu-şi că şi Domnul a primit legea 
firii din necesitate ca orice om obișnuit, iar nu mișcat de aplecarea voii 
Sale, şi-au aruncat şi asupra Lui momeala, nădăjduind că L vor 
convinge și pe El, ca prin patima cea după fire (prin afectul natural) 
să-şi nălucească patima cea împotriva firii (afectul contra naturii) şi să 
săvârşească ceva pe placul lor. Domnul îngăduindu-le prima încercare 
a ispitirilor, prin plăcere, le-a făcut să se prindă în propriile lor viclenii 
şi prin aceasta le-a anulat, alungându-le din fire, întrucât a rămas 
neajuns și neatins de ele. Astfel a câştigat biruința desigur nu pentru 
El, ci pentru noi pentru care s-a făcut om punând în folosul nostru tot 
câştigul. Căci nu avea pentru Sine lipsă de încercare Cel ce era 
Dumnezeu şi Stăpân și slobod prin fire de toată patima, ci a primit 
încercarea pentru ca, atrăgând la Sine puterea cea rea din ispitele 
noastre, să o biruiască prin momeala morții, pe aceea care se aștepta 
să-L biruie pe EI, ca pe Adam la început. 

Astfel de la prima încercare a înfruntat Căpeteniile şi 
Stăpâniile25, care au venit să-L momească, alungându-le departe de 
fire şi tămăduind latura de plăcere a trăsăturii pătimitoare. Prin 
aceasta a desființat în El însuși zapisul lui Adam care se învoise de 
bunăvoie cu patimile plăcerii, şi care, avându-și voia povârnită spre 
plăcere, vestea, chiar tăcând, stăpânirea vicleanului asupra lui, prin 
faptele ce le săvârşea, neputându-se elibera din lanţul plăcerii, de frica 
morții. 

După ce, așadar, prin biruinţa asupra primei ispite prin plăcere, 
a zădărnicit planul Puterilor, Căpeteniilor și Stăpâniilor celor rele, 
Domnul le-a îngăduit să-şi pună în lucru şi al doilea atac, adică să vină 
şi încercarea ce le mai rămăsese, cu ispita prin durere. În felul acesta a 
voit ca, deşertându-şi acelea deplin în El, însuși veninul stricăcios al 
răutăţii lor, să-l ardă ca printr-un foc, nimicindu-l cu totul din fire. Căci 
omul fugea de durere, din pricina lașităţii, ca unul ce era tiranizat 

pururea fără să vrea de frica morții, de aceea stăruia în robia plăcerii, 
numai şi numai pentru a trăi. 

După ce Domnul a anulat așadar Căpeteniile şi Stăpâniile prin 
prima experienţă a ispitelor în pustiu, tămăduind latura de plăcere a 
trăsăturii pătimitoare a întregii firi, le-a desființat din nou în vremea 
morții, eliminând de asemenea latura de durere din trăsătura 
pătimitoare a firii. Astfel dar a luat asupra Sa, ca un vinovat, fapta 
noastră, din iubirea de oameni; mai bine-zis, ne-a scris în socoteala 
noastră, ca un bun, mărimea biruinţelor Sale. Căci asemenea nouă, 
luând fără de păcat trăsătura pătimitoare a firii, prin care obișnuiește 
să lucreze ale sale toată Puterea rea și stricăcioasă, le-a zădărnicit în 
timpul morţii pe acelea, întrucât au venit şi asupra Lui pentru iscodire. 
Și astfel a biruit asupra lor și le-a țintuit pe Cruce, în vremea ieșirii 
sufletului, ca pe unele ce n-au aflat nimic propriu firii lor în trăsătura 
pătimitoare a Lui, pe când ele se așteptau să dea de ceva omenesc, 
datorită părții pătimitoare pe care o avea prin fire, din pricina trupului. 
Deci pe drept cuvânt a slobozit, prin trupul Său cel sfânt luat din noi, ca 
printr-o începătură, toată firea oamenilor de răutatea amestecată în ea 
prin trăsătura pătimitoare, supunând prin însăși trăsătura pătimitoare 
a firii puterea vicleană care se afla tocmai în ea (adică în trăsătura 
pătimitoare) împărățind asupra firii.'26 

Prinşi în cercul vicios dintre păcat și plata lui, întruparea și 
moartea Domnului Hristos au adus oamenilor o altă naștere și au 
schimbat sensul morţii, făcând-o moartea păcatului din fire şi cale a 
învierii. 

Secţiune 1.06 

Continuarea biruinţei, prin taine 

Biruința Mântuitorului e unică. Fără El nimeni nu mai poate 
câştiga o a doua biruință asupra răului. Dar cu Hristos, da; însă nu e 
nici atunci altă biruinţă, ci tot aceeași, prelungindu-se în vreme și 
înmulțindu-se cu luptătorii. Căci lisus Hristos împlinește ceea ce ne 
lipseşte nouă: ne-a dăruit o a doua naștere, iertându-ne de prima; ne-a 
întărit firea pentru refacerea virtuţii şi ne-a luminat mintea pentru 
refacerea cunoștinței, amândouă de trebuință pentru a ne lipi cu 
dragostea mai tare de adevăr decât de viața aceasta. Astfel ne-a dăruit 


% Sf. Maxim Mărturisitorul, idem, pp. 62-66. A se vedea și pp. 333-345. 


şi nouă biruința asupra morții, întrucât celor ce trăim viața în Hristos 
nu ne mai este o groază, ci o dezlegare definitivă de păcat. Moartea 
pentru noi nu mai este o înfrângere a firii, ci omorâre a păcatului și 
izbăvirea firii. În felul acesta zicem că biruim şi noi dar de fapt e lisus 
Hristos, cel ce locuiește în noi prin Taine, care câștigă războiul și se 
oștește pentru mântuirea noastră; și, stăruind şi noi cu dragoste în 
nevoința lui Dumnezeu, răzbeşte asemănarea Sa peste chipul vieții 
noastre. Aşa ni s-a împărtășit pe Sine, în primele trei Sfinte Taine, 
fiecăruia, îndată după venirea noastră în lume. Ni s-a dăruit pe Sine ca 
lumină ce luminează pe tot omul ce vine în lume27. Acestea sunt: 
Sfântul Botez, Ungerea cu Sf. Mir şi Sfânta Împărtășanie, iar la vârsta 
priceperii cunoştinţa de Dumnezeu28. 

Prin Sfanțul Botez, Biserica lui Hristos ne naște de sus29 în 
obștea creștinilor sau a ucenicilor Domnului. Prin el primim ştergerea 
păcatului străvechi30, întrucât toți eram în Adam când a păcătuit el31, 
întărirea firii în starea de curăție, dobândită prin Botez, rămâne să se 
împlinească treptat, conlucrând fiecare cu Harul dat la Botez. 

Prin Sfântul Mir primim sălăşluirea în noi a darurilor Duhului 
Sfânt, potrivit cu atotștiința şi orânduirea lui Dumnezeu ce-o are în 
viață cu noi cu fiecare. Taina aceasta ne dă întărirea în viața cea nouă 
primită la Botez şi face să se dezvolte, în bine, talanţii ascunși în țarina 
fiecărui ins la naştere. 

lar prin Sfânta împărtăşanie îl primim pe însuşi Domnul 

Dumnezeul și Mântuitorul nostru lisus Hristos, ca Mântuitor din 
primejdia ce o avem cu vrăjmașul și pustiitorul vieții. 

Tot la Botez mai primim de la Dumnezeu și pe îngerul păzitor 
care răspunde de noi și de darurile primite, atât în vremea vieţii cât și 
la ieşirea noastră din viaţa pământească. 

Mântuitorul nostru nevăzut se îmbracă cu noi, și pe noi ne 
îmbracă cu Sine: 


N ote: 


_ loan 1,9. 

% loan 17,3. 

2 loan 3,3. 

3% Romani 5,19 și 6,22. 
3 Romani 5,12-14. 


„Câţi în Hristos v-aţi botezat, în Hristos v-aţi și-mbrăcat'32. 

Omul cel dintâi, luat din pământ şi pământesc, se îmbracă în 
omul cel de al doilea, care este din Cer şi se face ceresc.33 lar primul 
om ceresc este lisus Hristos: Omul cel nou, care este chipul și 
asemănarea lui Dumnezeu34. Făptura noastră cea sufletească sau 
duhovnicească se uneşte cu Hristos, iar El se face așa-zicând Duhul 
nostru. lată pe scurt ce este tămăduirea firii noastre, sau înnoirea 
omului. 

* 

Toţi creştinii sunt botezați şi totuşi nu toţi se mântuiesc. De ce? 
lată de ce: darurile Botezului stau înăuntrul făpturii noastre nevăzute, 
aşteptând sporirea vârstei și vremea minții, când, prin propovăduirea 
Bisericii, aflăm despre comoara cerească, cea ascunsă în țarina ființei 
noastre. 

lată întărirea acestora prin cuvântul Sf. Marcu Ascetul: „Prin 
Botez ni s-a dat Harul, însă stă ascuns în chip nearătat, așteptând 
ascultarea noastră și împlinirea poruncilor, pentru care am primit 
putere prin el'35. Adevărul că lisus Hristos ne este „Cale” spre 
desăvârşire e lămurit pe toate laturile de Sfinţii Părinţi ai Răsăritului. 
Nu numai că lisus Hristos ne-a poruncit Botezul, ci chiar porunca îl 
cuprinde pe Domnul. „Domnul e ascuns în poruncile Sale. Și cei ce-L 
caută pe El, îl găsesc pe măsura împlinirii lor.'36 Dacă lisus Hristos se 
află chiar şi numai în porunca Botezului, cu atât mai vârtos se va arăta 
în împlinirea poruncii şi în desăvârșirea Tainei. Aşadar e foarte natural 
ca sfinții să facă atârnătoare desăvârşirea noastră în Hristos întâi de 
împlinirea poruncilor. Se poate spune și așa: orice silință spre 
împlinirea poruncilor e o nevoinţă a virtuții. Deci, dacă Domnul e 
ascuns în poruncile Sale, fireşte că este și în strădania pentru 
dobândirea virtuţilor. El este puterea sau sufletul nevoinţelor virtuții. 

Sf. Maxim merge până acolo, încât spune: „Fiinţa virtuţii din 
fiecare este Cuvântul cel unic al lui Dumnezeu, căci ființa tuturor 


32 Galateni 3,27. 

% 1 Corinteni 15,47. 

3 Efeseni 4,24. 

35 Sf. Marcu Ascetul, Despre Botez, în Filocalia, ed. |, vol. 1, p. 285; și ed. Il, p. 
281. 

3 Idem, p. 249; și p. 247. 


virtuților este însuși Domnul nostru lisus Hristos”37. Dacă prin 
porunci Domnul ni se îmbie, așa-zicând, dinafară, ca principiu atractiv, 
prin virtuți Domnul se manifestă dinlăuntru, ca principiu impulsiv. 
Porunca ar fi Cuvântul lui Dumnezeu ca îndemnare dinafară, iar 
virtutea ar fi Cuvântul lui Dumnezeu ca îndemnare dinlăuntru. lar 
prezenţa lui Hristos în Sfintele Taine rămâne un adevăr dogmatic. Aci 
vorbim de trăire, de desfășurarea lui Hristos din Taine în viaţa noastră 
reală. Căci dacă Domnul este ascuns de la Botez în Sanctuarul cel mai 
dinlăuntru al fiinţei noastre, ca un înaintemergător îndemnându-ne 
spre împlinirea poruncilor, printr-însele apar pe obrazul nostru 
spiritual trăsăturile Domnului. Astfel aceste trăsături se limpezesc sub 
îndemnul unei forțe ce lucrează dinlăuntru în afară, forță care nu este 
alta decât însuși lisus Hristos, cel sălășluit în adâncul nostru cel 
nepătruns încă de conștiință. Prezența lui lisus Hristos ni se face tot 
mai vădită înăuntrul nostru, manifestându-se tot mai luminoasă şi în 
purtarea noastră din afară. lată ce spune Sf. Marcu Ascetul: „Templul 
acesta, adică locașul sfanț al trupului și al sufletului, are și el un loc în 
partea  dinlăuntru a catapetesmei. Acolo a intrat lisus ca 
înaintemergător38, locuind de la Botez în noi'.39 „Drept aceea, o 
omule, care ai fost botezat în Hristos, dă numai lucrarea pentru care ai 
luat puterea şi te pregăteşte să primeşti arătarea Celui ce locuiește în 
tine.'40 „Deci, dacă la început Hristos este ascuns în porunci şi prin 
Taine îngropat în noi, pe măsură ce ne prindem de funia poruncilor, cu 
puterea Lui care este în noi, dobândim din această conlucrare virtuțile; 
iar printr-însele, ca prin tot atâtea raze, chipul lui Hristos iese la 
lumină, oglindindu-se dinlăuntru în afară și pe chipul nostru, pe 
măsură ce ieșim din văluri. De aceea Origen şi Sf. Maxim Mărturisitorul 
consideră drumul creștinului evlavios, ce se întinde de la lucrarea 
poruncilor până la cunoaştere, ca un drum tainic al Domnului în noi, de 
la coborârea pe pământ sub chip smerit de rob, până la suirea pe 
muntele Taborului, unde s-a arătat în toată slava Sa dumnezeiască. 


N ote: 


Sf. Maxim Mărturisitorul, Ambigua, P.G. 91,1081, citat după Pr. Prof. D. 
Stăniloae, Curs de Ascetică și Mistică Creştină, București, 1947, p. 25. 

Suim de la nevoinţele ascetice până la contemplarea mistică: cu 
Hristos, prin Hristos, spre Hristos."41 

E foarte semnificativă întreita cufundare a celui ce se botează în 
numele Sfintei Treimi. Cufundarea aceasta totală înseamnă atât 
moartea Domnului pentru noi cât şi moartea omului vechi, omul 
păcatului. Numai cu prețul acestei morți ne învrednicim de ungerea cu 
Sf. Mir, prin care ni se împărtășesc, după orânduirea lui Dumnezeu, 
darurile Duhului Sfânt și de unirea cu Omul cel nou, cel venit din 
Ceruri, prin Taina Sfintei împărtășanii. „Prin mijlocirea acestor Taine, 
Hristos vine la noi, își face sălaș în sufletul nostru, se face una cu el şi-l 
trezeşte la o viață nouă; iar odată ajuns în sufletul nostru, Hristos 
sugrumă păcatul din noi, ne dă din însăși viața Sa și din propria Sa 
desăvârşire.” 42 în temeiul acestei semnificații a Botezului, ca 
repetând moartea și învierea Domnului, în noi în fiecare, sau moartea 
omului vechi şi învierea Omului nou, lisus Hristos, ni se deschid două 
laturi ale acestei Taine: una pozitivă și a doua negativă. 

„Hristos* sălășluit de la Botez în noi, conduce cu putere nu 
numai străduința noastră după împodobirea firii cu virtuţi, deci nu 
numai lucrarea pozitivă de fortificare prin voință a omului nou, ci şi 
lucrarea negativă de omorâre a păcatului, de slăbire tot prin voinţă a 
omului vechi. Căci omul nou nu crește și nu se întinde în noi decât pe 
măsură ce scade şi cedează omul cel vechi. În sporirea cu putere a 
acestui proces spiritual se ia înțelesul Botezului ca participare a celui 
ce se botează la moartea și învierea Domnului. Dar Taina Botezului nu 
e numai o realizare momentană a unei morți și învieri tainice a celui ce 
se botează, ci şi începerea unui proces în care moartea și învierea 
aceasta continuă până la desăvârşire.'43 

Secţiune 1.07 

DESĂVÂRȘIREA, FINALITATE A OMULUI 

Oameni suntem toţi; om însă, numai din când în când câte unul: 
acela care nu-și dezminte obârşia divină; iar Om (cu „O” mare) numai 
unul, lisus Hristos, care pentru noi oamenii, Dumnezeu fiind, s-a făcut 
Om. 


+ Pr. Prof. D. Stăniloae, Curs de Ascetică și Mistică Creștină, București, 1947, 
p. 26. 

“Nicolae Cabasila, Despre Viaţa în Hristos, Sibiu, ed. 1,1946, p. 21. 

Ştiam și până la El că avem o obârşie divină, că suntem 
nemuritori cu sufletul, că este un singur Dumnezeu, spiritual, nevăzut 
ştiau acestea şi dacii lui Zalmoxis de pe meleagurile noastre -, dar cu 
venirea lui lisus Hristos, ca Om între oameni, în istorie, se repară 
structural firea omenească. Creştinismul e a doua creaţie a lumii, după 
concepția Sf. Dionisie Areopagitul, preluată și de Nichifor Crainic în 
Nostalgia Paradisului. 

Să dezvoltăm puțin cele de mai sus. 

Intrăm în Creştinism de mici, tare de mici, prin Botez. Atunci ni 
se „inoculează” creştinismul Atunci suntem născuţi a doua oară din 
apă şi din Duh Botezul; atunci suntem miruiți pe frunte, pe ochi, pe 
obraz, pe gură, pe gât, pe umeri, pe mâini, pe glezne, cu a doua Taină 
creștină Sf. Mir; atunci primim și a treia Taină în ordinea în care ni se 
dau Sf. Împărtășanie cu Domnul Hristos. 

Și trec anii, pruncul se face copil, tânăr, student, asistent... 

Şi vin împrejurări neprevăzute, spontane, care trezesc 
străfunduri, sau fac apel la străfunduri, cu care încă nu făcusem 
cunoştinţă. Aceste împrejurări pot declanșa adevărate crize ale rațiunii 
sau ale conştiinţei. Nerezolvate la timp în lumina unei rațiuni supreme 
a existenţei, pot duce la dezechilibru, la sinucidere, la nebunie, sau la o 
blazare care nu mai deosebește binele de rău, ceea ce tot un dezastru 
sufletesc este. 

Atenţie! Suntem invitaţi de o nevăzută orânduire a lucrurilor, să 
facem apel, să aducem în sfera luminoasă a cunoștinței și resorturile 
latente ale ființei noastre, care, actualizate, depășesc prin frumuseţe și 
putere tot ce agonisisem până aci, şi, prin frumusețea şi puterea lor 
intrinsecă, să ne redea liniștea și echilibrul, pe care rațiunea noastră 
omenească oricât ar fi de antrenată cu ştiinţa sau filosofia nu le-ar 
putea restabili. 

În realitate împrejurările, oricât de curioase ar fi şi poate cu atât 
mai mult -, nu sunt decât excitanţii dinafară, care declanşează 
mecanismul nostru metafizic: creșterea noastră spirituală devenim, 
practic și real, conștienți şi de cealaltă dimensiune a existenţei, al cărei 
umil suport biologic putem fi şi noi, cei în cauză. 

Avem o naștere şi o creștere biologică; e vârsta noastră 
inconştientă, iraţională, aproape iresponsabilă. Aci instinctele păzesc 
ordinea şi viața în mod reflex nu deliberat. Deliberarea, cu tot regretul, 
apare în urma forțelor oarbe ale naturii, care ele ne iau în primire din 


primul ceas al vieţii. De aci şi multă neputinţă a raţiunii de a rândui ea 
o chivernisire mai bună a vieţii. De aci și rara dar nobila întrebare, pe 
care și-o pun unii tineri în pragul vieţii: cu ce interpretare, cu ce 
destinaţie să o trăiesc? Ce am de făcut cu mine? 

Deci, dacă avem norocul ca însăși rațiunea noastră să ne 
trezească spre resorturile metafizice ale spiritului nostru, aceasta se 
petrece printr-un act de smerenie a raţiunii, când își recunoaște cinstit 
marginile, vicleniile și incapacitatea sa de a ne da prin ea, sau prin noi 
înșine, pacea și echilibrul în fața forțelor răului și a magiei haosului. 

Răul, nebunia și haosul nu sunt literatură: sunt realităţi, care 
uneori izbesc frontal și caută să înghită relativul tău echilibru. Vezi 
clar, uneori cu luciditate unică în viață, că „dintr-asta' numai 
Dumnezeu te poate scăpa. 

lar pe Dumnezeu îl ai sădit, „inoculat”, latent, în structura ta 
spirituală. Tu eşti altoit cu un Om-Dumnezeu, absolut superior 
condiției tale pământeşti. Prin aceasta şi tu ești un fiu al lui Dumnezeu, 
dar nu ştiai acest lucru, nu veniseşi în nicio împrejurare care să-ţi 
depășească puterile naturale, iar Cineva din tine să facă totuși 
împrejurarea necazului inofensivă. E clar că numai Dumnezeu e mai 
presus, adică e mai tare decât orice rău, nebunie sau haos. lar această 
putere, prin El, ne-a dat-o și nouă. Ne-a dat adică şi nouă puterea să 
fim fiii lui Dumnezeu. Dacă cineva e conștient și trăieşte această 
evidenţă interioară şi pe celălalt plan al existenței, unuia ca acela 
niciun rău nu i se mai poate întâmpla. Nici omorâţi nu pot fi, pentru că 
într-înşii prezenţa divină e o forță care face deșartă orice zvârcolire a 
răului asupra lor. Aceasta o dovedesc marii tirani ai istoriei romanilor, 
care voiau să înăbușe spectacular existența creștinismului, imaginând 
vreme de 300 de ani cele mai cumplite morți pentru creștini. Creștinii 
însă nu mureau spectacular, ci numai simplu, smerit: de sabie. Ba mai 
mult, faptul supravieţuirii în inimaginabile munci și revenirea 
miraculoasă la sănătate, trezea în muncitorii păgâni o uimire care-i 
făcea să se mărturisească și ei de partea lui Hristos, botezându-se pe 
loc, în propriul lor sânge: botezul muceniei, care și el conferă sfințenia 
definitivă. 

În definitiv aceasta şi este finalitatea omului: creşterea sa în 
dimensiunile spirituale (conferite de jertfa înțeleasă deci acceptată), a 
bărbatului desăvârșit lisus Hristos. Deci desăvârşirea este finalitatea 
noastră cu poruncă dacă este cine să priceapă şi să se angajeze. 


Credința e un risc al raţiunii; dar nicidecum o anulare, ci, 
dimpotrivă, o iluminare a ei. E o absorbire a sufletului într-un dincolo 
al lumii acesteia, în modul divin al existenței. Conștient de această 
dezmărginire, fără să fii mort deloc și în lume, experiezi, trăieşti, la 
intensități nebănuite, sentimentul libertăţii spiritului. De fapt la mijloc 
e o înviere a spiritului pe planul şi la nivelul rațiunii divine a existenţei 
în general şi aceasta o trăieşti ca o eliberare din temniţa și teroarea 
acestei lumi sensibile. Acum scapi de frică. Lumea nu se mai poate 
atinge decât de temniţa ta biologică; noua ta realitate, de o evidenţă 
absolută, scăpându-i cu desăvârșire. 

Acestea sunt cuprinse în cuvântul lui lisus: „Eu, Adevărul, vă voi 
face liberi!” și „Nu vă temeţi de cei ce ucid trupul care nu plăteşte nimic 
(în sine) și mai departe nu pot să facă nimic!” 

Deci când împrejurările te aduc în situația să vezi limitele 
rațiunii, cataclismul în față, puterile răului dezlănţuite, nu tremura căci 
nu eşti singur: este Cineva nevăzut cu tine, în tine, care stăvileşte 
haosul, iar pe tine te creşte mai presus de om, împrumutându-ți și ţie 
nimbul divinității. 

(Să nu pierdem din vedere că aci se descriu însușirile și 
rosturile majore ale creștinismului, într-o concepţie fundamentală, 
totală, despre viață şi lume. Şi, ceea ce se schițează aci simt doar linii 
extrem de sumare față de infinita lor bogăţie și frumuseţe în trăirea lor 
autentică.) 

O iluminare a raţiunii, datorită „locuirii” lui Hristos în suflet, nu 
este de nicio mirare, întrucât lisus Hristos este numit încă în 
terminologia greacă: „Logos”, Cuvânt, rațiunea absolută a lui 
Dumnezeu. Adică şi rațiunea noastră primeşte o deschidere de orizont 
la nivelul cu care Dumnezeu însuși vede finalitatea creaţiei Sale. 
Vedem cu „ochii” lui Dumnezeu; gândim cu minte îndumnezeită, 
înţelegem în lumină divină și cele sensibile de aici și cele eterne ale 
existenţei. Imanenţa naturii se străbate de transcendenţa divină 
efectul Harului și desăvârșirea nu mai are sfârșit. 

Copilul lisus la 12 ani, în Templul din Ierusalim, mărturisea pe 
Dumnezeu ca Tată al Său. Cunoştinţele Sale, în privinţa Scripturilor, 
dovedeau că-s aceleași care au insuflat pe profeţi să le scrie, deci El 
dintru ale Sale vorbea cu înțelepţii Templului și întru ale Sale venea să 
le plinească și în zona aceasta inferioară a lumii şi a vieţii. A respectat 
însă şi baremul neputinței omeneşti, ieșind la propovăduirea religiei 


abia la 30 de ani, majoratul admis de Templu în acest scop. E însă 
demn de reținut faptul clarității de conștiință a filiaţiei Sale divine, la o 
vârstă când fiii omenești încă n-au lichidat-o cu joaca. El însă nu era 
născut prin voia oarbă a instinctelor, ca să vină cu perdeaua groasă a 
păcatului pe ochii minții, ci ochii Lui aveau nealterată străvederea 
absolută a lumii. 

De aceea singura concepție fără greșeală şi izbăvită de 
relativitate o are numai Dumnezeu Absolutul -, începutul şi finalitatea 
lumii. El e singurul a cărui concepţie face din haos, cosmos. 

Când cineva se „încumetă” să se lase în conducerea Providenţei, 
printr-un elan de iubire de Dumnezeu, adică să-și depăşească 
conștient condiția sa umană sub acțiunea Harului de sus, bineînțeles 
poate vedea încă de aici arvuna desăvârşirii sale, într-un sentiment de 
liberare, ca o înviere din morți. Timpul, cauzalitatea, lumea, viața și 
toate vămile cunoașterii, pline de chinul contrazicerilor, rămân la 
pământ, ca o găoace de ou când iese din ea un pui viu, sau când dintr-o 
omidă păroasă trecută aparent prin moartea unei crisalide -, iese și 
zboară un fluture, în culorile curcubeului. 

Aşa suntem şi noi în condiţiile vieţii acesteia, o candelă cu 
untdelemn și fitil, dar încă neaprinsă. 

Când ajungem la cunoștința a ceea ce suntem de fapt, că avem o 
înrudire cu Dumnezeu, că locuieşte chiar în structura noastră 
spirituală, că suntem în pragul liberei alegeri a unei concepții de viață 
de care să ne ţinem chiar de n-om fi pe placul lumii, atunci Dumnezeu 
aprinde candela și luminează toată viața noastră cu concepţia creștină 
despre lume şi viață. 

Obişnuit concepţia creştină nu prea e dusă, nici chiar de 
credincioşi și nici chiar de cei ce o cunosc teologic destul de bine, până 
la finalitatea sa, mai păstrând și pentru egoism o bună parte de Viaţă”. 
Cu alte cuvinte sunt puţine exemplarele omenești care își „riscă „toată 
viaţa lor pentru Dumnezeu, pentru cauza lui Dumnezeu în lume. 

Aceasta dovedește numai slăbirea omului prin boala egoismului 
nicidecum slăbirea creștinismului în sine, ca valoare sau lumină a 
vieţii. 

lată cum descrie Sf. Simeon Noul Teolog, un sfânt din veacul al 
X-lea, îndumnezeirea omului: 

„Ca om ştiu că nu văd nimic din cele dumnezeieşti şi sunt cu 
totul despărțit de ele. Dar prin înfiere mă văd făcut Dumnezeu şi simt 


părtaş al celor neatinse. Ca om nu am nimic din cele înalte și 
dumnezeieşti, dar, ca miluit de bunătatea Lui, am pe Hristos, 
binefăcătorul tuturor. Căci în lumina lui Hristos Lumina Duhului văd ce 
văd. Și cei ce văd, în această lumină văd pe Fiul. Pe care L-a văzut 
Ștefan, deschizându-i-se Cerurile şi pe care L-a văzut Pavel mai pe 
urmă şi a orbit (încă nu credea, nu era botezat, ci era în drum să 
prigonească Biserica lui Hristos, deci spiritual era orb și această orbire 
s-a răsfrânt temporar și asupra trupului), stând întreg cu adevărat în 
mijlocul inimii mele”. 

Deci ceea ce s-a altoit (s-a „inoculat' cu un cuvânt de 
mai-nainte), în ființa noastră spirituală, în câte unii, din când în când, 
din veac în veac, răsare ca o confirmare luminoasă, ca o stea ce 
luminează și contemporanilor mai „zăbavnici cu inima a crede toate” 
înnoirile spre îndumnezeire a omului. 

Față de această de necrezut perspectivă a valorii omului, nu 
strică să o facem și mai luminoasă printr-un contrast de cuvinte. Căci 
după cum unii ridică până la Cer valoarea omului, alții caută să-i 
coboare până la pământ toată însemnătatea sa. Realizările sale fizice 
sunt toată valoarea şi nemurirea sa. 

Să luăm însă un alt aspect. Dacă omul călătoreşte neatent cu 
tranzitul său, poate ajunge la crize, la dezechilibru, la îndrăcire: pradă 
a unui duh rău, sau a unor puteri rele, care-l scot clinic dintre oameni. 

Dar mai sunt şi cazuri când posedațţii sunt filosofi. Exemplu: 
Nietzsche, revoltat împotriva lui Dumnezeu, voia „să scrie osândirea 
creștinismului pe toate gardurile” pentru că slăbeşte în om puterea de 
revoltă a supraomului, creaţia sa. A sfârşit nebun. 

Nu pot să nu transcriu aci încă vreo câteva citate ale marelui 
sfanţ și scriitor al creştinismului, Simeon Noul Teolog, întrucât vede 
cea mai largă interpretare a iubirii de oameni, cu care ne menţinem, 
sporim, sau cădem din creștinism. 

Ştii că pe această însușire sufletească, a iubirii de oameni, ai 
dobândit o practică ce nu ţi-o dădea cartea și ai ajuns să realizezi 
descoperiri însemnate. În final: descoperirea creştinismului și în tine. 

„Prin răbdarea încercărilor şi prin iubirea față de duşmani căci 
aceasta e iubirea de oameni: să ai față de toţi, buni și răi, iubire din 
suflet, pentru toţi să-ți pui sufletul tău în fiecare zi -, acestea te vor 
face, copile, imitator al Stăpânului și te vor arăta chip adevărat al 
Ziditorului, imitator în toate ale desăvârșirii dumnezeiești. 


lar Ziditorul atunci ia aminte ce-ţi spun: îţi va trimite Duhul Său 
şi te va insufla şi va locui și se va sălășlui ființial şi te va lumina și te vei 
umple de strălucire şi te va turna din nou întreg. Stricăciosul îl va face 
nestricăcios şi va clădi iarăși casa învechită, casa sufletului tău adică. 
lar aceasta va face și trupul întreg cu totul nestricăcios și te va face pe 
tine Dumnezeu după Har, asemenea prototipului. 

De eşti creştin, cum e Hristos Ceresc, aşa trebuie să fii şi tu. 

Duhul dumnezeiesc fiind Dumnezeu, pe care îi ia înăuntrul Lui, 
îi reface cu totul, îi înnoieşte, îi face noi, în chip neînțeles... cu totul 
asemenea lui Hristos. 

„De nu vă veţi face de aici cerești, cum vă închipuiţi că veți locui 
împreună cu El în Ceruri?” 

* 

Deci primii paşi încep cu schițarea unei concepții hotărât 
creştine şi trăită ca o evidenţă interioară la toate nivelele de care 
suntem capabili, şi, împrejurările ne-o cer! 

Secţiune 1.08 RĂZBOIUL NEVĂZUT 

Ca neamul oamenilor să dăinuiască şi peste triajul morții, 
Dumnezeu a sădit în fire câteva legi fundamentale numite instincte, ca 
de pildă instinctul conservării vieţii și instinctul de perpetuare al vieţii. 
Acestea le avem comune cu toată seria vieţuitoarelor. Avem și instincte 
superioare, specific omeneşti, pe care însă nu le au oamenii toţi în 
egală măsură. La toate celelalte viețuitoare instinctele sunt norme fixe 
de viață. Numai omul poate interveni cu voinţa, cu libertatea și cu 
funcția conştiinţei să modifice natura acestor norme fixe. 

Această modificare a funcţiei instinctelor, când nu e păstrată în 
starea lor originară, poate fi făcută în două sensuri opuse: înspre 
dereglarea lor, când devin patimi, și, în sens opus, înspre convertirea 
sau sublimarea lor, prin virtute, prin luptă metodică, prin nevoinţă. 

Înzestrarea firii omeneşti cu darul libertăţii duce deci fie spre 
arbitrarul şi robia patimilor, fie spre eliberarea, prin nevoinţă, de 
tirania lor. 

Ca atare, încă de la început, trebuie să precizăm cele două naturi 
ale firii omeneşti. Una e natura fizică, biologică a noastră și alta e 
natura spirituală, care locuieşte vremelnic în temnița acestui trup. 

Trup şi suflet formăm totuşi o unitate, și, până la urmă, vom 
reveni la desăvârșită unitate, aşa cum am fost gândiţi de Dumnezeu la 
începutul zidirii, dar aceasta la sfârşitul istoriei, la învierea cea de 


obşte. 

Tot intervalul de vreme până la moartea fizică a fiecăruia în 
parte, precum şi toată istoria acestui mod de existență decimat de 
moarte, e un continuu război nevăzut între binele și răul din om; 
fructul oprit al cunoștinței binelui şi răului, mâncat la sfatul unui șarpe. 

Deci legile de existență sădite în fire instinctele -, pătimind 
dereglare prin otrava păcatului, devin: 

1. patima de nutriţie lăcomia, beţia. 

2. patima de proprietate avariția, hoţia. 

3. patima de reproducție desfrâul. 

4. patima de dominație trufia. 

Cum devine „patimă” un instinct sădit ca lege de existență a 
firii? lată răspunsul unui profesor creştin de medicină: „Împlinirea 
oricărui instinct al firii e însoțită de o plăcere. Omul, numai omul, din 
toate viețuitoarele, vrea să despartă funcţia biologică a instinctului în 
două: vrea să separe rostul instinctului de plăcerea ce-l însoțește, 
alegându-şi plăcerea şi refuzându-i rostul”. Omul reușește această 
denaturare, căutată intenţionat arbitrar -, dar în dauna sănătăţii, cu 
prețul pierderii libertăţii, a dereglării altor instincte superioare, cu 
inevitabile urmări ereditare ş.a.m.d. 

Sfinții Părinţi au numit „draci patimile de căpetenie (Sf. loan 
Scărarul în Scara numără 7 sau 8 patimi de căpetenie), din cauza 
caracterului lor constrângător, al obârşiei lor adamice, a capacităţii lor 
de a strica echilibrul minţii și de a o întoarce stricată împotriva lui 
Dumnezeu: dracul lăcomiei, dracul desfrâului, dracul trufiei, şi alți 
„draci” ai nervilor. 

Un neurolog psihiatru a identificat pentru fiecare patimă 
descrisă de Sfinții Părinţi o glandă endocrină. Adevărat este că o bază 
biologică a patimilor şi a urmărilor lor o formează și glandele 
endocrine al căror echilibru sau dezechilibru funcţional se răsfrânge în 
toată ființa omenească. 

Reamintindu-ne sistematizarea celor patru patimi observăm că, 
pentru eliberarea de ele, li se împotrivesc tocmai cele trei voturi 
monahale. 

Nu urmărim prin luptă numai simpla despătimire a instinctelor, 
ci eliberarea totală a monahului de orice constrângere a vreunui 
instinct al vieţii acesteia. Cât e cu dreaptă socoteală atâta mâncăm, ne 
îmbrăcăm şi ferim trupul de intemperii. Ţinem să fie sănătos și să 


dureze în lumea aceasta atâta cât are rânduit, cu rostul de a ajunge 
suport omenesc al unui om îndumnezeit. Când însă cineva vede rostul 
său numai la viaţa aceasta, nu vede nimic. Patimile i-au întunecat 
lumea de dincolo de zare. A devenit numai natură biologică, „numai 
trup”. Când în om se întărește această alternativă, a trupului, care 
acaparează pentru sine și forțele naturale ale sufletului, mintea 
conștiința chiar -, atunci războiul nevăzut între binele și răul din om ia 
o formă clinică, psihanalitică. 

Mai întâi construcția psihofizică a omului, în ansamblul ei, e de 
un mecanism şi interrelație extrem de complicate. Totuși mecanismul 
funcțional al omului e pus, de la zidirea lui, sub controlul a două foruri 
de conducere: cenzura rațiunii și mărturia conștiinței. 

În creier funcţionează un centru de cenzură (medical 
„inhibiţia”) care are la dispoziție tot mecanismul biochimic necesar 
(neuro-psihic, neuro-endocrin, neuro-motor, neuro-static), capabil să 
aprobe sau să frâneze tot ce obligatoriu trebuie să treacă pe la acest 
centru de informaţie. 

Şi ce vine aci? 

Vin toate informaţiile dinlăuntru şi din afară ale corpului 
omenesc: senzații, reprezentări (amintiri), dorinţe, temeri, etc.; iar mai 
presus de acestea sosesc aci şi directivele conştiinţei. Acesta e „locul 
unde răsar gândurile în minte”, cum zic Părinții, iar „mintea vede” pe 
cine primeşte și pe cine trebuie să respingă. 

Aci se stabileşte, se reflectă, uneori cu iuțeală de clipă, ce trebuie 
făcut. Căci acest centru al creierului funcţionează în două durate: cu 
deliberare, dacă e vreme, şi reflex, dacă viața e în primejdie. Mai mult 
chiar, tot aci se stabilește, în fracțiuni de secundă, şi, dacă e cazul, să se 
întrerupă total starea de conștiință şi de mișcare a omului, după 
gravitatea accidentului, sau după gradul de impresionabilitate a cuiva. 
Unii sunt atât de „slabi”, încât „își pierd conștiința” doar văzând 
țâşnind câteva picături de sânge. 

Al doilea for de supraveghere al vieții nu mai are suport 
biologic, ci ţine de domeniul vieţii sufletești şi religioase a omului: 
conştiinţa. 

* 

Reamintim că instinctele, în funcțiunea lor normală nu cea 
degradată toate au în seamă rostul comun al menținerii în viață a 
omului amenințat de moarte. Ele sunt, ca atare, forțele oarbe ale firii și 


caută să se impună minții. 

Între cenzura minţii (centrul inhibitor al creierului) şi între 
puterea de impunere a forţei oarbe se creează o tensiune, o luptă, 
război chiar, sau dezechilibru total. Instinctele, câtă vreme cineva nu 
iese din rânduiala lor, nu-i dau omului lupte, pentru că acestea primesc 
aprobarea, satisfacerea şi rostul lor concret. Cum însă marea 
majoritate a oamenilor au dereglat rostul normal al acestor forțe oarbe 
ale firii urmărind exclusiv plăcerea ce-o conferă dar refuzându-le 
rostul oamenii au ajuns în robia patimilor. În cazul robiei, cenzura 
minţii a slăbit considerabil şi patimile conduc mintea, iar omul şi-a 
pierdut libertatea. Omul care a ajuns rob patimilor sale nu mai are 
mărturia conștiinței pentru faptele sale care a ajuns într-un fel de 
„adormire”, ca în somn, deși conștiința nu doarme; e într-o stare de 
necredinţă, de uitare de Dumnezeu, omul trăieşte în starea de păcat. 
Căci „păcat” aceasta înseamnă: înfrângerea morală a conștiinței de 
către Satana, prin patimile trupului. 

Deci forța instinctelor forţele oarbe ale firii, altfel în serviciul 
vieţii rânduite -, creşte când degenerează în patimi, întrucât ele au 
slăbit stavila cenzurii rațiunii, iar de acum caută să o surpe cu totul și 
lumina conștiinței să o stingă. 

Conştiința însă, prin natura ei, nu aprobă niciodată viciul și 
păcatul, prin natura ei e de a nu se lăsa învinsă, chiar dacă frâna ei nu e 
luată în seamă și firea decăzută săvârşeşte păcatul peste opreliștea ei. 
De aci vin mustrările de conștiință „pârâşul tău, cu care trebuie să te 
împaci pe drum”, care „nu tace” până ce omul nu-și revizuieşte 
înfrângerile sale şi nu se întoarce de la păcat, ca să poată primi iertarea 
lui Dumnezeu. În cazul când înfrângerile morale se ţin lanţ prin 
desimea sau gravitatea lor, urmează sancțiuni ale conştiinţei, mai grele 
decât mustrarea: dezechilibrul minţii mai uşor sau mai profund, din 
care se mai poate reveni și celelalte forme mai grave, schizofrenia, 
paranoia, nebunia acută şi, în final, sinuciderea. 

Toate acestea sunt urmarea în organic a capitulării conştiinţei, 
ca organ spiritual al omului, și, ca urmare, cufundarea lui în întuneric 
şi în muncă. Aceasta-i perspectiva lugubră a vieții în păcat. 

„Gândurile”, oricât de „nebune” ar fi, încă nu sunt înfrângeri și 
păcat, oricât „se impun”, muncind mintea. Păcatul începe de la învoirea 
spre faptă şi fapta propriu-zisă. 

Cu acestea înțelese, se limpezeşte și deosebirea cât o prăpastie 


între trupul şi duhul păcatului și între făptura cea nouă și Duhul cel 
Sfânt. În cazul când omul cel vechi mereu se obrăzniceşte cu 
„dreptările” sale biologice asupra omului ceresc și biruie, atunci, 
deosebirea celor două naturi care trăiesc întrețesute în noi, ajungând 
într-un contrast nelimitat, Duhul lui Dumnezeu se retrage din om și vin 
pedepse colective cumplite asupra vieții păcătoase. Așa avem 
motivarea potopului: „Nu va rămâne Duhul Meu pururea în oamenii 
aceștia, pentru că sunt numai trup. Deci zilele lor să mai fie o sută 
douăzeci de ani” (Geneză 6, 3). De asemenea perversiunea sodomiei, 
care „striga înaintea Domnului” (Geneză 19, 13), a atras asupra 
Sodomei şi Gomorei prăpădul focului, care a ars pământul 400 m sub 


nivelul mării, formând Marea Moartă, radioactivă până în ziua de azi. 
* 


* 


Să ne apropiem acum de o analiză concretă a tensiunii dintre 
minte și patimi. Care este mecanismul biologic, să zicem al instinctului 
de reproducție? Alegem pe acesta, întrucât se luptă împotriva votului 
fecioriei. 

Instinctul acesta are ca obârşie materială o glandă endocrină, 
care varsă o substanță chimică în sânge, care, la nivelul creierului, 
erotizează scoarța cerebrală. Această erotizare constă în apariția pe 
ecranul minţii a gândurilor și a imaginilor în favoarea satisfacerii 
acestui instinct. 

Ele cer învoirea. 

Cenzura rezistă, le respinge. 

Conșştiința care ocrotește viața omului și sub perspectivă 
transcendentă aduce „Numele lui Dumnezeu care arde pe draci” și 
aduce Crucea Domnului: jertfa lepădarea de sine, lepădarea de plăcere 
„armă asupra diavolului Crucea Ta ne-ai dat”, cântă biserica. 

Când aceste gânduri de rezistență, puternice și luminoase, sunt 
afirmate cu toată credinţa și ştiind cu certitudine că însuși lisus se 
luptă cu Satana în locul nostru, atunci în organic se petrece o reacție 
chimică în care substanțele endocrine din sânge, care erotizau scoarța 
cerebrală, se neutralizează printr-o apariție de anticorpi, care fac 
această neutralizare. În felul acesta „gândurile” şi „imaginile” şi 
„reprezentările”, toate pier şi se restabileşte un echilibru și o liniște în 
minte, asemenea cu liniştea pe care a restabilit-o lisus când a venit pe 
mare la ucenicii Săi învăluiţi de talazurile înfuriate ale mării, care apoi 


s-au liniștit. 

Liniștirea unei furtuni de gânduri sigur că scoate mărturisirea: 
„Tu ești Fiul lui Dumnezeu” (Matei 14, 33). Mărturisirile străfunde de 
credință în Dumnezeu, de pe urma unei evidențe divine, au ca urmare 
convertirea, strămutarea forței oarbe neutralizate într-o energie de o 
altă calitate și de o înaltă valoare: a iubirii de Dumnezeu și de oameni 
în genere şi nicidecum nu mai rămâne iubire de vreun om, ca trup. 

Aşa prinde putere viața religioasă din chiar neputința 


omenească. lată prilej de câștigat la nivel înalt. 
* 


* 


Şi totuşi talazurile mării înfuriate de patimi iarăşi vin şi izbesc în 
pereţii corăbiei şi în digurile portului... 

Trupul e indiferent; forțele sale sunt oarbe. Chimismul endocrin 
nu e biruit asimilat, neutralizat decât după o ciocnire, criză; la obârșie, 
în glande, hormonii, se produc iarăși și iarăși. Satana nu e definitiv 
biruit pe pământ; abia în împărăţia ce va să vie oamenii nu se mai 
însoară şi nu se mai mărită. Lupta „de gând” iarăşi începe. Omul, ca om, 
osteneşte; luarea prin surprindere poate fi aprigă; nevoitorul se sperie. 
Se vede învăluit, deznădăjduit chiar. Dar Dumnezeu nu te-a părăsit, 
chiar dacă pe ecranul minţii au apărut gânduri și imagini de hulă 
împotriva lui Dumnezeu și te vezi în imposibilitate de a te mai ruga 
chiar. Răbdarea însăşi a războiului e ultima ta rugăciune. 

Secţiune 1.09 PORUNCILE ŞI LIBERTATEA 

Prin Botez scăpăm de jugul robiei, devenim liberi de silnicia 
păcatului. Poruncile Noului Testament sunt porunci ale libertăţii, 
porunci ale Harului, nu ale legii. Dar dacă nu le împlinim ne pierdem 
iarăși libertatea. Poruncile Noului Testament ne asigură libertatea 
spiritului, precum neîmplinirea lor ne întoarce iarăşi sub tirania 
păcatului. Deci iată că iarăşi și de la cumpăna minții atârnă reuşita sau 
nereușita strădaniei lui Dumnezeu cu desăvârșirea noastră. „Sfântul 
Botez este desăvârșit, dar nu desăvârșește pe cel ce nu împlinește 
poruncile”, zice Sf. Marcu Ascetul. „Credința stă nu numai în a fi 
botezat în Hristos, ci și a împlini poruncile Lui."44 Cât de mare e darul 


N ote: 
_ Sf. Marcu Ascetul, Despre Botez, în Filocalia ed. |, vol. 1, p. 279 şi ed. II, p. 275. 


libertăţii la care-l vrea Dumnezeu pe om, rezultă și din cuvintele Sf. 
Marcu Ascetul: „Nici Botezul, nici Dumnezeu, nici Satana nu sileşte voia 
omului45. Deci curățirea deplină a firii, întâmplată prin Botez, 
aşteaptă şi vremea minţii, când curățirea e aflată efectiv prin 
porunci46. Mântuirea noastră nu e numai un dar de la Dumnezeu, ci şi 
o faptă a libertăţii noastre. „Desigur, după cum omul pătimea de silă 
sub robia Stăpâniilor (rele), Dumnezeu putea să ne slobozească şi să 
ne facă neschimbători tot cu sila. Dar n-a făcut aşa, ci prin Botez ne-a 
scos cu sila din robie, desființând păcatul, prin cruce, și ne-a dat 
poruncile libertăţii, dar a urma sau nu poruncilor, a lăsat la voia 
noastră liberă. Drept aceea, împlinind poruncile ne arătăm dragostea 
față de Cel ce ne-a slobozit; iar nepurtând grijă de ele, sau 
neîmplinindu-le, ne dovedim împătimiţi de plăceri.'47 Deşi înzestrați 
cu darurile Botezului, totuși n-am scăpat de războiul momelilor. 
Momeala, nefiind păcat, e permisă de Dumnezeu să cerce cumpăna 
libertății noastre. Sf. Marcu Ascetul ne lămureşte: Hristos prin cruce şi 
prin Harul Botezului „slobozindu-ne de orice silă, n-a împiedicat 
aruncarea gândurilor în inimă. Aceasta pentru ca unele din ele, fiind 
urâte de noi, îndată să fie şterse; altele, fiind iubite, în măsura în care 
sunt iubite să și rămână; și astfel să se arate și Harul lui Dumnezeu și 
voia omului, ce anume iubeşte: ostenelile din pricina Harului, sau 
gândurile din pricina plăcerii.'48 Aici stă pricina pentru care noi, deşi 
botezați, totuşi mai avem trebuinţă și de al doilea Botez, al pocăinţei, 
întrucât nu suntem ca îngerii neschimbabili. „Prin Botez, după darul lui 
Hristos, ni s-a hărăzit darul desăvârșit al lui Dumnezeu, spre 
împlinirea tuturor poruncilor, dar că pe urmă tot cel ce l-a primit în 
chip tainic, dar nu împlinește poruncile, pe măsura neîmplinirii e luat 
în stăpânire de păcat, care nu e al lui Adam, ci al lui, al celui care a 
nesocotit poruncile, întrucât luând puterea lucrării nu săvârşeşte 
lucrul. 

Căci neîmplinirea poruncilor vine din necredință. lar necredința 
nu e un păcat străin, ci al celui care nu crede, făcându-se pe urmă 


45 Idem, p. 280; și p. 276. 
4 Ibidem. 

mamă și începătură a oricărui păcat. 49 lar „cei ce-au împlinit 
poruncile parțial, pe măsura aceasta vor intra în împărăție. Dar cei ce 
vor să ajungă la desăvârşire sunt datori să împlinească toate poruncile 
în mod cuprinzător. lar porunca ce le cuprinde pe toate este lepădarea 
vieţii proprii, care e moartea (se înțelege că pentru Hristos și 
Evanghelie). Și precum până când cineva mai trăieşte în trup e în lipsă 
cu împlinirea acesteia, tot aşa până la ieşirea din trup nu poate fi ferit 
de atacul gândului, pentru lipsa mai sus pomenită.'50 Reţinem de aici 
că şi moartea e o poruncă, ce ne izbăveşte desăvârșit de nestatornicia 
firii. Cu gândul acesta ne apropiem de concepția Sf. Maxim 
Mărturisitorul. Talasie i-a adresat sfântului întrebarea: „Dacă, după Sf. 
loan: «Cel ce se naște din Dumnezeu nu face păcat, că sămânţa Lui 
rămâne în el şi nu poate păcătui»51, iar cel născut din apă și din Duh 
s-a născut din Dumnezeu, cum noi, cei născuţi din Dumnezeu prin 
Botez, putem păcătui?” Sf. Maxim, pintre altele îi răspunde că „avem 
Harul înfierii ca potență” și că „Duhul nu naște o aplecare a voii fără 
voie, ci pe una voită o preschimbă până la îndumnezeire'52. lar în 
scolia a 3-a a aceluiași răspuns ne lămurește: „Sunt arătate două 
chipuri ale nașterii. Primul e cel după ființă, aşa-zicând al omului 
întreg. Prin acesta se sădeşte în suflet desăvârșirea înfierii, în potenţă. 
Al doilea (chip al nașterii) e cel după buna plăcere a voinţei și după 
hotărâre. Prin acesta Duhul Sfânt însoţindu-se cu înclinarea voinţei o 
preschimbă până la îndumnezeire, unind-o întreagă cu Dumnezeu. 
Primul chip al nașterii lasă putință ca cei născuţi să încline spre păcat, 
dacă nu vor să traducă în faptă potenţa înfierii sădită în ei, fiind 
împătimiți de cele trupești. Căci hotărârea voinţei este aceea care 
întrebuințează un lucru. Potenţa înfierii e ca o unealtă, care rămâne 
nefolosită, dacă voinţa nu se hotărăște să o întrebuințeze. După chipul 
acesta al nașterii e cu putinţă, aşadar, ca cei născuţi să păcătuiască; 
după al doilea însă e cu neputinţă, odată ce înclinarea voinţei și 
hotărârea sunt îndumnezeite.” 53 încă demult Sf. Pavel scria 
Romanilor: „Firea întreagă suspină, așteptând cu nerăbdare 

descoperirea fiilor lui Dumnezeu, prin care să se izbăvească de 
stricăciune şi să se bucure de libertatea măririi fiilor lui Dumnezeu” 54. 
lar peste multe veacuri, în zilele noastre, Blondei scrie: „Aspirația 
noastră spirituală nu se ivește printr-un fel de generație spontanee; ea 
are rădăcini în jos prin toată mișcarea universului și a vieţii, care este 
deja un avans divin, făcut cu scopul de a pregăti venirea spiritelor; ea 
are rădăcini în sus prin pătrunderea (infuzia) transcendenţei divine 
care luminează mintea şi consimte să se facă căutată chiar prin 
insuficiențele ordinii imanente şi contingente'55. lată prin urmare că 
încercările și neliniștile vremii au și ele un rost: ne provoacă la găsirea 
sensului ce-l avem în Dumnezeu, ca ultimul reazim etern al liniștii, iar 
pe de altă parte ne conduc la găsirea de noi înșine, ca făpturi renăscute 
în Dumnezeu şi ajunse la libertatea spiritului. Toată cărarea de la 
porunci la cunoaștere, de la ascetică la mistică, niciun pas n-o facem 
singuri. Cei ieşiţi din „Cale' ar fi niște ieşiţi din Cuvânt. „Viaţa 
pământească a lui Hristos e astfel o permanentă actualitate, 
repetându-se cu fiecare din noi, aşa cum un dascăl însoțește fiecare 
copil pe care-l crește în toate stadiile sporirii lui în învățătură. Fiecare 
din noi poate fi, dacă vrea, contemporan cu toată viața lui Hristos, sau, 
mai bine-zis, El se face contemporan cu fiecare din noi, ba chiar mai 
mult decât contemporan: părtaş intim la întreaga traiectorie a vieţii 
noastre. Am spus că mai degrabă Hristos se face contemporan cu noi, 
întrucât viaţa fiecăruia din noi își are unicitatea ei, pe care nu și-o 
pierde. lisus însă, participând la toate suferințele vieţii noastre și 
ușurându-le, duce cu noi lupta cu ispitele şi păcatele noastre, se 
străduieşte împreună cu noi după virtute, iese la iveală în ființa 
noastră pe măsură ce iese la iveală adevărata noastră fire de sub petele 
păcatului.'56 Sf. Maxim Mărturisitorul spune: „Până la sfârşitul lumii 
pătimeşte tainic pururea cu noi, pentru bunătatea Sa şi după măsura 
suferinței aflătoare în fiecare'57. 

Noi ştim că există un schimb de comuniune de la om la om; că 

oamenii, pe măsura interesului ce şi-l poartă, își trec unul altuia în chip 
tainic poverile, durerile şi bucuriile; că unul poate să simtă toate stările 
celuilalt, primindu-l pe acela în sine, sau pătrunzând el în acela. Dacă 
omul ajunge prin sensibilitatea dragostei să cunoască şi să înțeleagă pe 
semenii săi, cu atât mai mult o poate face lisus, Omul culminant, Omul 
desăvârşit în dragostea de oameni, Omul căruia puritatea desăvârșită 
fără de păcat, de egoism și nepăsare, îi dă o sensibilitate unică. El e 
aproape de toţi, sesizează cu finețe supremă starea ce este în toţi şi 
participă generos deci fără păcat la vibraţiile tuturor inimilor, la 
năzuinţele lor bune și la luptele lor împotriva răului, fortificându-le. 
Chiar înainte de a fi pornit cineva cu hotărâre pe drumul unei vieţi ce 
duce la mântuire, El îl urmărește și îl atrage la Sine, așteptând orice 
prilej, folosind orice mijloc bun. El „urmărește zice tot Sf. Maxim 
Mărturisitorul în toate zilele pe toți cei ce se vor mântui, pentru a-i 
câştiga'58. lată Cine-i ascuns în comoara de mare preţ, cea îngropată 
în fiecare țarină omenească Comoara dezgropată, țarina 
răscumpărată, iată omul pus în valoarea lui Dumnezeu, sau „un duh cu 
Domnul'59. 

lată cum Ziditorul făpturii, Mântuitorul nostru, îndură o 
micşorare a Sa în Duh, pe potriva măsurilor noastre omenești, cu 
fiecare vârstă, cu fiecare rând de oameni, până la sfârşitul veacului. Și 
se sileşte, ca un mare smerit, să ne înduplece, prin alegerea cea de 
bunăvoie, să suim la măsura Sa dumnezeiască. Se micșorează pe Sine 
la măsură omenească, dându-se minţii noastre să-l semuiască prețul, 
şi, dacă îl va afla, să ridice firea omenească la măsura dumnezeieștii 
Sale smerenii, adică să fim dumnezei după dar. 

lată mărturia Sf. Maxim Mărturisitorul: „Prin darul bunurilor de 
peste veacuri și de peste fire... prin acestea Dumnezeu se face 
neîncetat om în cei vrednici. Fericit este deci cel ce L-a prefăcut în sine, 
prin înțelepciune, pe Dumnezeu în om. Căci după ce a împlinit 
înfăptuirea acestei taine, pătimeşte prefacerea sa în dumnezeu prin 
Har, iar acest lucru nu va înceta de a se săvârși în continuu.60 

lată pe Dumnezeu cârmuind lumea și totuşi, cu mare smerenie, 
bătând şi aşteptând la poarta zidirii Sale, să i se deschidă și să fie 

primit... Într-unii se naște, într-alții sporeşte cu vârsta şi cu 
înţelepciunea, într-alții propovăduieşte, într-alții minuni săvârşește şi 
în sfârşit într-unii se schimbă la față în lumină dumnezeiască; iar 
într-alţii foarte mulţi de aceștia neasemănat se chinuiește... 

Secţiune 1.10 LUCRAREA PORUNCILOR STINGE CRIZELE 
VOINȚEI 

E de la sine înţeles că şi voinţa este energia pe care ne bizuim în 
războiul nevăzut. Aceasta ascultă de cunoştinţă, care-i îndrumă 
luptele; iar cunoștința e atrasă de iubire, care încălzeşte totul, fie spre 
Dumnezeu, fie spre lumea sensibilă. Oamenii voinței însă sunt eroii 
credinţei şi sfinţii creștinismului. Aceștia sunt cei ce au răbdat până în 
sfârşit şi s-au mântuit. Dar noi, până să ajungem la o voinţă puternică 
şi statornică în bine, avem de furcă nu mai puţin decât cu un furnicar 
de voințe sau tendinţe sufleteşti, care ne hărțuiesc în toate părțile și ne 
ostenesc în toate contrazicerile. De aceea unificarea tuturor 
tendințelor sufleteşti într-o singură direcție bună dă omului o mare 
putere. Dar la ea se ajunge foarte greu, căci sunt multe tendinţe care se 
împotrivesc şi atunci se porneşte un război înăuntrul omului pentru 
înfrângerea protivnicilor. lată cum descrie Blondei această strategie: 

„Există în om o multiplicitate de tendinţe, de pofte, dorințe mai 
mult sau mai puţin concertate sau divergente, un polipsihism de care 
s-a putut spune că sunt ca un popor numeros, care stă sub șefia sau 
conducerea rațiunii şi a voinţei, popor în care se găsesc când supuși 
docili şi disciplinaţi, când îndărătnici şi unelte de vrajbă. Ceea ce s-a 
numit asceza și lupta spirituală nu e decât manifestarea și metoda 
aplicabilă acestei istorii lăuntrice.'61 

„Corpul ascultă mai ușor de comanda voinței (de pildă: mișc 
degetul când vreau), dar sufletul nu ascultă, ci rezistă. „Aceasta pentru 
că în fața oricărei atitudini definite şi hotărâte se ridică, din spirit de 
contradicție, partida nemulțumiţilor... Orice efort inițial e ca o 
declaraţie de război moliciunii și împrăștierii forțelor vii, care au şi ele 
instinctul conservării şi al independenţei”. Acestea trezesc în noi „stări 
de conștiință străine sau ostile conștiinței, voințe noi care se ridică 
împotriva voinţei. Şi când efortul voluntar grupează într-un fascicul 
parțial forțele ofensive, atunci se descoperă puterile adormite şi 

dorinţele secrete. 

„Căci în fața hotărârii declarate subzistă realitatea tendinţelor 
eliminate, dar încă vii și capabile de lucru. Ele nu se atenuează, nu 
slăbesc prin ele însele. Acordul scopurilor voite provoacă deci o 
coaliție a puterilor ostile, care nu se mai mărginesc să producă o 
simplă impresie în conştiinţa obișnuită, nici să rămână în starea de 
virtualitate. Ele se grupează, și din defensivă trec la ofensivă.'62 

Lupta începe deci abia în cei ce s-au hotărât la o viață mai 
conformă cu poruncile dumnezeiești. Blondei descrie bine aceste 
lucruri, dar e de mirare cum nu vede că și tendinţele rele sunt 
stimulate de duhurile rele, sau cum nu vede că aspiraţiunile bune sunt 
mânate şi atrase de o forță transcendentă bună. Probabil că aceasta se 
datorează faptului că romano-catolicismul consideră afectele și 
concupiscența ca legate mai adânc și mai organic de natura omului, pe 
când ortodoxia nu le consideră create deodată cu natura, ci intrate în 
ea după cădere. 

Blondei are în continuare interesante consideraţii din care se 
poate înțelege teza Sf. Maxim după care, înainte de-a se ridica omul pe 
treapta mai înaltă a contemplațţiei, trebuie să treacă prin faza împlinirii 
poruncilor, prin faza dobândirii virtuţilor, prin faza faptelor. Faza 
contemplaţiei e o fază de pace lăuntrică. Dar omul nu se poate odihni 
în fericirea contemplaţiei până nu a biruit în sine contradicţiile, 
tendinţele rele, până nu și-a unificat și consolidat ființa ca să iubească 
numai binele. lar aceasta nu se poate realiza decât prin acțiune 
prelungită, prin fapte convergente spre bine, prin câștigarea 
deprinderilor neclintite în săvârşirea binelui. Căci simpla gândire la 
bine și chiar simpla voinţă de a face binele, fără trecerea deasă şi aceea 
o vreme regulată la facerea binelui, nu numai că e departe de-a realiza 
această armonie, unitate și siguranţă, ci, dimpotrivă, trezeşte opoziția 
tendinţelor contrare. Un om de teorie se ştie că e un om slab, măcinat 
de contradicții interne, mereu sporite prin reflexiunea care nu trece la 
fapte. 

De abia fapta aruncă o decizie în cumpăna acestor balansări și 
care, mai ales prin repetare, aduce definitiv câștig la cauza tendințelor 

bune. Nu degeaba virtutea înseamnă etimologic bărbăţie. Ea a adus o 
soluţie bărbătească a vieţii. 

„Astfel activitatea voluntară, rupând fără încetare echilibrul 
interior al vieții, dezvăluie ceea ce se agită confuz sub suprafața 
sentimentelor aparente. Fără îndoială, automatismul, deja călăuzit de o 
rațiune obscură, ajunge să provoace în noi aceste contraste de imagini 
şi dorinţe, care fac posibil exerciţiul reflexiunii; dar inițiativa cugetării 
şi efortul acțiunii determinate sunt cele care constrâng tendințele 
ignorate să se manifeste prin protestarea intensă (persistentă) a chiar 
acelora pe care am fi vrut să le nesocotim sau să le distrugem. lată de 
ce acțiunea, ca o sabie tranșantă, deschide privirii o pătrundere până 
în profunzimile tenebroase, unde se pregătesc marile curente ale vieții 
interioare... 

„Şi uneori chiar ardoarea voinţei face să se nască, ca printr-un 
fenomen de interferență, neputinţa şi indecizia. Cine n-a cunoscut în 
împrejurările cele mai critice această durere a incertitudinii inactive!... 
S-ar spune că ajunge să vrei, pentru ca îndată să nu mai vrei și că, 
profitând de o hotărâre deschisă, se descoperă în umbră o putere 
ocultă și influențe ipocrite, capabile să ne conducă aproape fără știrea 
noastră... Sunt cazuri când nu putem face un pas fără ca să se ridice 
înaintea noastră şi să ne asalteze o mie de dușmani care pândesc. Şi 
sentimentele noastre cele mai profunde sunt de asemenea cele care ne 
divizează şi ne surprind cel mai mult ca niște necunoscuți. Ceea ce am 
dorit mai mult ne înspăimântă de îndată ce trebuie să-l dobândim. Ni-e 
teamă să părăsim condiția de mizerie în care ne găsim... Și uneori e 
suficient să ne temem de un act, pentru ca pe neașteptate o năuceală să 
ne antreneze în săvârşirea lui.'63 E starea pe care o provoacă 
tendinţele ce se văd amenințate de acțiune cu nimicirea iminentă. E 
ultimul lor asalt, dat cu toată disperarea. De aceea, când acţiunea se 
produce, ea cade ca o sabie biruitoare, ca un sorț ce-a fost aruncat. 
Însă, cine nu păşeşte la ea, nu poate trece mai departe spre culmile 
desăvârşirii. Acela rămâne în „acea mare mulțime de oameni care se 
acoperă cu florile intenţiei şi care nu aduc niciodată fructul faptelor, 
fără ca ei înşiși să remarce acest continuu eşec'64. 

Să ne amintim de osânda rostită de lisus asupra smochinului 

lipsit de roade. 

De cele mai multe ori „omul este ca un tablou, totdeauna cu 
sabia ridicată asupra vrăjmașului, dar nedând niciodată lovitura. Când 
mai face el ceea ce vrea, mergând până la capătul hotărârilor sale cele 
mai sigure și cele mai stăruitoare, fără devieri și fără întârzieri?... Cu 
cât hotărârile sunt mai numeroase, mai largi, mai înalte, plutind pe 
deasupra amănuntelor de realizare și a reformelor precise, cu atât sunt 
mai primejdioase; căci omul îşi închipuie că se ameliorează cu atâta şi 
nu face decât să se privească într-o ficțiune din ce în ce mai iluzorie... 
Deci în acţiunile noastre există o deficiență habituală. Noi nu facem, 
aşa-zicând, niciodată tot ce vrem, cum vrem; rezistențe neprevăzute, 
ciocniri, contraste uzează, ştirbesc şi deviază voinţa. Te cunoşti bine în 
general, dar în fiecare clipă, în orice ocazie singulară te ignorezi; şi 
acesta este momentul care decide faptele. Dorinţele noastre adesea ne 
ascund adevăratele noastre dorinţe. Sunt două inimi în inima 
omenească; şi una nu ştie gândurile celeilalte. Dar, prin simplul fapt că 
s-a luat o decizie și că s-a încercat un efort, situația interioară s-a 
schimbat; oaspetele ascuns în noi se dezvăluie.'65 

Dar acestea sunt caracteristicile stărilor dinainte de pășirea la 
acțiune, sau ale unor fapte care nu sunt executate din toată inima. 
„Funcțiunea normală a acțiunii este să asigure coeziunea, să 
convertească şi să construiască forțele difuze într-un edificiu personal, 
să pregătească expansiunea ulterioară a ființei noastre, care nu se 
consolidează în sine, decât acționând asupra sa pentru a se răspândi 
mai bine și a se dărui generos cu atât mai multă extensiune cu cât viața 
fiecăruia are mai multă intensitate în ea însăși. Acest rol arhitectonic al 
acțiunii nu poate fi îndeajuns pus în valoare... Oricare ar fi în noi 
puterea care ia inițiativa în momentul în care un act este consimţit, în 
momentul în care se împlinește, atunci o colaborare intimă, asociază 
chiar tendinţele opuse şi stabilește o solidaritate efectivă între toate 
părțile organismului fizic şi mintal. 

„Împrăştiind efortul central al gândirii și al libertăţii în confuzia 
acestui organism, s-ar părea că acțiunea diminuează oarecum și 
fărâmiţează intenţia, fără ca această obscură difuziune să fie 

compensată... Dimpotrivă acțiunea uneşte într-un mănunchi toate 
forţele împrăștiate ale vieții pentru a servi de mediatoare între toate 
formele activității corporale şi spirituale... 

„Nu există unitate în organismul nostru complex decât prin 
coeziune, şi coeziune numai prin cooperare. Acțiunea e cimentul din 
care suntem modelaţi: lenea produce disoluția, moartea produce 
descompunerea. Fiat al voinţei nu e numai lovitura decisivă care taie 
toate incertitudinile cugetării, care dă unei reprezentări încă flotantă și 
multiplă o unitate, o soliditate, o precizie definitivă, care separă radical 
prezentul de trecut şi realul de posibil; de asemenea, sub formă 
particulară şi determinată, este funcțiunea generală și aşa-zicând 
generatoare a vieţii organizate... În lucrarea care mişcă organele există 
între mădulare o legătură inevitabilă... Nu există deci decât un singur 
mijloc de-a cuprinde, de-a ordona și de-a întrebuința energiile 
împrăștiate în noi și chiar impulsiile rebele ale concupiscenţei: acela 
de a le capta în sistemul unei activități generale și de a le face să 
conveargă prin muncă la integritatea vieţii individuale... Tânărul, 
pentru a-şi domina simțurile și a preveni monstruozităţile unei culturi 
inegale prin care uneori se rupe după bunul plac echilibrul funcțiunilor 
nervoase, are nevoie de acțiune, acordând forțelor sale tinere 
expansiunea uniformă care le menține în ierarhia lor naturală. Nici 
şcolarul nu-și formează inteligența și nu-și mobilizează activitatea 
mintală decât printr-un exerciţiu, și anume un exercițiu sistematic al 
facultăţilor sale.'66 

„Important nu este deci numai să remarcăm utilitatea sau 
necesitatea acțiunii, ci de a vedea unitatea pe care o prezidează şi pe 
care o produce. Fără îndoială acțiunea nu este eficace și normală decât 
dacă este o sinteză, şi iată de ce educaţia fizică şi intelectuală trebuie să 
fie generală: «Special bestial» spunea un proverb şcolar. Omul nu este 
om decât prin ce are în el ca viață universală. De voie de nevoie, 
acțiunea are acest caracter universal, şi oricât de restrânsă am 
presupune-o ea se exercită întotdeauna sub specie univerşi, etiam în 
singularibus. A lucra numai cu capul, ca «cerebralii», înseamnă adesea 
a lăsa bestia să trăiască şi să crească în partea de jos a noastră, 
împreună cu haita de 

pofte nesănătoase şi gusturi degenerate. Cu cât cineva e mai 
incapabil de-a acționa, cu atât devine mai înverșunată văpaia 
dorințelor, pentru că echilibrul între vise şi practica de fiecare zi se 
rupe tot mai mult... În muncă, capacitatea fizică de a îndura ostenelile, 
e semnul, preţul, suportul vitejiei interioare a unei voințe obișnuite să 
depășească măsura. Viaţa aspră a ţăranului e mai puţin folositoare 
întreținerii națiunii prin alimentele pe care i le procură, decât prin 
seva puternică a temperamentului și a caracterului ce i le dă omului 
contactul cu pământul; și dacă trebuie să venerăm aceste membre 
active care se angajează vitejește în sarcinile necesare, o facem pentru 
că în forța, în frumuseţea, în sănătatea muncii corporale ei exprimă și 
realizează deodată însănătoşirea morală, pacificarea lăuntrică şi 
vigoarea voinţei. 

„Deci nu menajând forțele noastre le întreținem mai bine... E o 
tactică greşită de-a ceda moleșelii, de a-ţi da prea mare atenţie ţie 
însuţi, de a te răsfăța: tocmai uzându-ne energia, deși s-ar părea că o 
sacrificăm şi o mortificăm, dimpotrivă, prin întrebuințarea ei o 
reparăm şi o amplificăm. În acest domeniu al acţiunii voluntare cu cât 
o răspândeşti cu atât o ai mai mult. 

„Acţiunea nu se poate produce decât stârnind o luptă internă şi 
triumfând încă de la început asupra sistemului contradictoriu care s-a 
format împotriva inițiativei ei. Ea angajează toată viața noastră 
organică şi mintală, din momentul în care se produce. Dar dacă e 
adevărat că această unitate totală și exclusivă a actului contribuie la 
dependența mutuală a corpului şi a sufletului, nu se face aceasta în 
dauna bogatei varietăți a cugetării sau a infinitei puteri a libertăţii? Nu. 
Supunând voința simplicității strâmte a unei soluții unice, acțiunea 
este pentru ea calea de expansiune și de îmbogăţire.'67 

„Un mare efort pe care-l facem, o decizie bărbătească pe care o 
susţinem ne aduce un sentiment de trezire şi de mai vie claritate. Câtă 
vreme nu acționezi, nu te cunoşti. Până nu acționezi trăieşti şi cugeți ca 
într-un vis, ca într-un scurt moment de luciditate între două somnuri, 
fără să ai destulă putere să te ridici pentru a deschide ochii ca să vezi şi 
să pornești. Această atitudine trebuie condamnată cu hotărâre pentru 

că e contrară mișcării celei mai sincere și mai esenţiale a naturii 
noastre. 

Dar cum să cunoaștem tot ce se agită în universul nostru 
interior, cum să știi dacă ai o atenţie destul de netă, o intenţie destul de 
precisă, o ardoare destul de vie, o voinţă adevărată?... 

„Garanţia şi criteriul sincerității este actul care taie 
incertitudinile şi manifestă cele mai intime secrete pe care le ignorezi 
sau pe care ţi le ascunzi ție însuţi. Actul este o descoperire a stării 
noastre profunde. Manifestând răul spre care suntem înclinați, chiar 
slăbiciunile pot să servească ca avertisment prevestitor şi 
reconfortant... descoperire cu atât mai importantă cu cât e în 
contradicție cu ideea falsă ce ne-o facem despre meritul nostru. De 
aceea mai degrabă prin observarea actelor decât a gândurilor noastre, 
putem spera să ne vedem așa cum suntem şi să ne facem așa cum 
vrem... Acţiunile care răsar din adâncurile vieţii inconștiente trebuie 
să ne slujească a studia curentele care ne poartă uneori fără știrea 
noastră... 

„Nu numai că acțiunea serveşte să ne descopere ceea ce în noi e 
mai tare, sau, uneori, chiar ceea ce e mai tare decât noi, ci ea mai 
constituie adesea, în indiferența și haosul stărilor interioare, un centru 
solid, care devine ca un sâmbure al caracterului. De câte ori noi nu 
voim decât după ce am acționat și pentru că am acționat! Copilul are o 
viață alternativă de dorințe opuse şi de mișcări capricioase; el 
construiește şi distruge, plictisindu-se repede de orice: e o anarhie vie. 
Pentru ca să se organizeze în el un sistem și pentru ca forțele lui să se 
grupeze într-un mănunchi în el, trebuie să învețe a urma hotărât una 
din tendinţele sale, excluzând pe celelalte... Altfel sfârşeşte prin a nu 
mai şti ce vrea... 

„Astfel reuşim, acționând, să vrem ceea ce ni se părea că nu 
putem vrea la început, ceea ce nu voiam din lipsă de curaj și de forță, 
ceea ce am fi vrut să vrem... 

„După îndelungi deliberări, decizia este întotdeauna rezultatul 
unui moment. Apoi, acest punct critic odată trecut, actul își desfășoară 
consecinţele oricare ar fi fost fluctuațiile care le-au precedat.'68 

„Trebuie să trecem la faptă, chiar când o facem cu oarecare silă. 
Pe urmă vine și plăcerea pentru acel lucru. 

„Chiar când nu simţi tot ce zici sau faci, când nu ai decât o 
dorință a adevăratelor dorinţe, când cuvintele și actele ies mai puţin 
din abundența inimii şi mai mult dintr-o constrângere seacă și 
dezgustătoare, faptul acesta produce un efect asupra noastră, 
coborând puţin câte puțin în realitatea conștiinței, devenind viața 
noastră... Cine nu face se desface. Nu ajunge deci numai a voi când poți 
şi cum poți, căci nu vei voi multă vreme. Pentru că orice acțiune care se 
execută, se foloseşte în chip necesar de constrângere, pentru a aduna și 
a disciplina forțele împrăștiate; pentru că acțiunea este semnalul unui 
război civil în care sunt morți și răniți; pentru că noi nu mărşăluim 
decât zdrobind în noi și sub paşii noştri legiuni de vieţi, lupta e 
declarată orice am face; și, dacă nu luăm ofensiva contra inamicilor 
voinței, se coalizează ei împotriva voinţei. Trebuie să ne batem; cel ce 
va fugi de luptă va pierde în chip necesar libertatea împreună cu viaţa. 
Chiar în cei mai buni simt comori de răutate, de necurăţie și de pasiuni 
meschine. 

„Aceste puteri ostile nu trebuie lăsate să se grupeze în 
deprinderi şi în sisteme; trebuie divizate prin atac; se impune unirea 
forțelor credincioase împotriva anarhiei, înainte de a se forma 
coalițiile, complicităţile şi trădările... De asemenea pentru a ne apăra 
de năuceala din ultima clipă și de sofismele conștiinței travestite, care 
dovedesc că actul cutare este permis și plăcerea cutare e legitimă, 
trebuie să ne obișnuim a lua ofensiva și a face mai mult decât să evităm 
ceea ce nu trebuie; trebuie să putem răspunde cu forța experienţei 
anterioare: «Chiar dacă e legitimă, vreau să mă lipsesc de ea». Contra 
mişcărilor involuntare nu e de ajuns să vrei, căci vei fi surprins şi chiar 
voința îţi va lipsi: nu e de ajuns să reziști, vei fi învins. Fără să aștepți 
trebuie să acționezi direct împotriva adversarului, să-l provoci, să 
trezeşti prin luptă stări de conștiință noi, pentru a-i înfrânge rezistența 
şi pentru a capta până în originea ei sursa antrenărilor revoluționare. 
Agere contra. Acțiunea voită e principiul acţiunii, din ce în ce mai 
voluntară şi mai liberă. 

„Şi niciodată opera nu e terminată și nici cucerirea definitiv 
consolidată. Această construcție vie e mereu instabilă și gata să se 
împrăștie. Deci mereu trebuie reîncălziți cu o suflare nouă acești aliați 
gata de slăbiciuni, de abandonări, şi mereu concentrată ardoarea 


sufletului ca într-un focar, pentru a topi la un loc toate elementele 
necesare actului, care nu poate fi turnat decât dintr-un singur bloc. A fi 
acționat, nu scutește pe cineva de a acționa: nu există rentieri în viața 
morală.'69 

O unificare a voinţei, ba chiar a tuturor facultăților noastre 
sufleteşti izbutește s-o ajungă abia rugăciunea. 

Secţiune 1.11 SPRE RUGĂCIUNEA NEÎNCETATĂ 

Matei 18: 

19. Dacă doi dintre voi se vor învoi pe pământ în privinţa unui 
lucru (mântuirea) pe care îl vor cere: se va da lor de către Tatăl Meu, 
carele este în ceruri. 

20. Că unde sunt doi sau trei adunaţi întru numele Meu, acolo 
sunt și Eu în mijlocul lor. 

Cuvintele acestea, pe lângă înţelesul literei, mai au și următorul 
înțeles: pământul este trupul, iar mai cu deosebire inima; cei doi sau 
trei sunt puterile sufletului, care, dacă se vor învoi pe pământ, 
adunându-se într-un gând, va fi şi Dumnezeu în mijlocul lor. Unirea 
puterilor sufletului pe pământul inimii, înseamnă iubirea, căci numai 
ea uneşte cele învrăjbite. lar iubirea, cerând ceva de la Dumnezeu, 
Tatăl răspunde celor doi, sau trei de pe pământ, dăruindu-le iubirea Sa 
din ceruri, care este Fiul Său, şi așa ne aflăm având pe Dumnezeu, 
carele este iubire, în mijlocul nostru. 

Minunea acestei adunări a puterilor sufletului, învrăjbite de 
fapta ucigaşă a păcatului, nu e cu putință decât în numele lui 
Dumnezeu. Rugăciunea neîncetată a fericitului nume: „Doamne lisuse 
Hristoase, Fiul lui Dumnezeu, miluiește-mă pe mine păcătosul”, după 
îndemnarea Sf. Pavel: „Neîntrerupt vă rugați”70, săvârşeşte minunea 
unirii în dragoste a celor învrăjbite întreolaltă de păcat. 

Stăruim în tot chipul cu putință asupra unirii lui Hristos cu 
fiecare din puterile sufletului, precum și asupra puterilor înseşi, pentru 
că mântuirea singurul bun ce ne trebuie cu adevărat este, pe rând: o 
lucrare şi a minții, şi a voinţei, şi a dragostei; mai mult: o lucrare 
îmbinată armonic şi mult sporită; puterile sufleteşti înmulțindu-se, nu 

numai adunându-se. 

Sub lucrarea preafericitului nume, puterile sufletului: mintea, 
iubirea şi voința, se întorc de la iubirea lumii, la care le-a încovoiat 
vicleanul, iarăși la Dumnezeu, spre care erau zidite. Preafericitul nume 
ne readuce iarăşi din robia contra firii, la lucrarea cea după fire. 

Sf. Maxim Mărturisitorul tălmăcind locul de la 2 Paralipomena 
32, 2 - 3, în care-i vorba de regele Ezechia, care, cu bătrânii şi cu popor 
mult, astupă izvoarele cetăţii, ca să zădărnicească atacul asirianului, ne 
învaţă: „Mintea înarmată are alăturea de sine ca pe nişte bătrâni, sau 
căpetenii: facultatea rațiunii, facultatea poftitoare și facultatea 
impulsivă... 

„Cu ajutorul acestor trei puteri sănătoase și neamăgite, mintea 
adună popor mult, adică mişcările şi gândurile evlavioase care pornesc 
în mod natural din ele. lar apele din afara cetăţii, adică din afara 
sufletului care formează râul ce trece prin mijlocul cetăţii, sunt 
cugetările ce curg în suflet, trimise prin fiecare simț din sectorul 
corespunzător al lumii sensibile, în timpul contemplării naturale. Din 
ele se formează cunoştinţa celor sensibile, care străbate sufletul, 
asemenea unui râu care trece prin cetate”. 

Câtă vreme sufletul e străbătut de această cunoştinţă și nu 
leapădă chipurile şi nălucirile lucrurilor sensibile, prin chiar acestea 
puterea vicleană și stricăcioasă obișnuiește să pornească război 
împotriva lui. De aceea zice Ezechia: «Ca să nu vină regele Asur și să 
afle apă multă și să biruiască». E ca şi când mintea prevăzătoare ar zice 
către puterile sale, în vremea năvălirii patimilor: «Să oprim 
cunoaşterea naturală şi să ne îndeletnicim numai cu rugăciunea şi cu 
chinuirea trupului, prin filosofia practică (dintre acestea rugăciunea e 
figurată prin urcarea regelui în templul lui Dumnezeu, iar chinuirea 
trupului prin îmbrăcarea lui Ezechia în saci), ca nu cumva prin ideile 
lucrurilor sensibile, cel viclean să strecoare în noi şi chipurile și figurile 
lor. Căci prin acestea s-ar naște în noi patimile pentru înfățișările 
lucrurilor văzute, iar lucrarea rațională din noi încetând de a mai 
străbate prin mijlocirea simțurilor spre realităţile inteligibile, cel 
viclean ar izbuti să surpe cetatea, adică sufletul și să ne târască în 
Babilon, adică în confuzia patimilor.» 

Prin urmare, în vremea năvălirii patimilor, cel ce-și închide 
vitejește simţurile şi leapădă cu totul mișcările naturale ale minţii 
îndreptate spre cercetarea celor din afară, acela a astupat asemenea lui 


Ezechia izvoarele de apă care sunt în afara cetăţii și a oprit râul care 
trecea prin mijlocul cetăţii. La aceasta l-au ajutat puterile amintite şi 
multul popor adunat, adică gândurile evlavioase ale fiecărei puteri. 
Sufletul făcând așa a biruit şi a rușinat, prin mâna lui Dumnezeu, 
puterea vicleană și tirană, pornită împotriva lui, omorând la poruncă 
dumnezeiască, prin rațiunea destoinică să distrugă patimile, ca 
printr-un înger, o sută opt zeci şi cinci de mii din ostașii ei. lar acest 
număr indică deprinderea păcatului, care a pătruns în cele trei puteri 
ale sufletului prin chipurile sensibile, ca şi lucrarea simţurilor 
îndreptată spre ele. 

Prin urmare mintea, care vrea să risipească prin cunoștință 
țesăturile nevăzute, nu trebuie să se ocupe nici cu contemplația 
naturală și nici altceva să nu facă în vremea atacului dracilor vicleni, ci 
numai să se roage, să-și îmblânzească trupul cu osteneli, să stingă cu 
toată sârguința cugetul pământesc şi să păzească zidurile cetății, 
virtuţile.”71 

Darurile Sf. Botez ne îmbie, lăuntric prin conștiință, şi dinafară 
prin cuvântul Bisericii, la împlinirea poruncilor lui Dumnezeu. 
Lucrarea poruncilor, care păzesc viața curată şi dau viaţă celui ce le 
împlinește72, tocmai slujba aceasta o are: dezgroparea comorii, sau 
deşteptarea puterilor sădite în noi la a doua naștere, trezirea la viața 
cea după Hristos și Duhul Sfânt. Că Dumnezeu se găseşte în poruncile 
Sale şi prin porunci vine la noi şi pe noi ne strămută în Sine; precum și 
întors: prin fărădelegi se strecoară vrăjmașul şi ajungem de-o 
asemănare cu el. Deci cei ce ajung hotarul morții în nelucrarea 
poruncilor nu se vor mântui, ca unii ce n-au aflat comoara, ba și 
talantul de negustorie l-au îngropat în pământ73. 

Câtă vreme mergem în voia valurilor, în voia firii povârnite spre 
păcat, n-avem nicio luptă, nu ne trezim din cursele vrăjmașului74; 
stăm de bună credinţă că mergem bine, ne isprăvim zilele în fericire şi 
coborâm cu pace la iad!75 Dar de îndată ce aflăm ce înzestrare avem 

şi ne trezim spre ce trebuie să fim, puterile iadului vor sări să ne ceară 
socoteală pentru nesupunere. Dar nu vor sări cu toată urgia răutăţii, că 
nu le lasă Dumnezeu, ci cu vicleşuguri și curse, cu minciuni și cu 
înfricoșare și cu alte nemaipomenite zavistii. Pe de altă parte, se vor 
folosi de unelte de-ale lor76, oameni amăgiţi de ei, care le-ar face toate 
câte-i învaţă dracii, dacă ar fi după ei. De aceea zice înțeleptul: 

„Fiule, când vrei să te apropii să slujești Domnului, gătește sufletul 
tău spre ispite'77. 

Sfinții Apostoli, cei strămutați din lumea aceasta de dragostea 
Mântuitorului şi care, deși se vedeau în lume, nu erau din lume78, 
totuși au fost preveniţi de Mântuitorul prin cuvântul către Petru: 

„Simone, Simone, iată Satana v-a cerut pe voi să vă cearnă ca pe 
grâu. lar Eu M-am rugat pentru tine să nu scadă credinţa ta.'79 

Pricepem din aceasta cum că războiul nevăzut, care se încinge 
între suflet şi diavol, e îngăduit de Dumnezeu să se dea în stadia vieții 
acesteia. El are legile după care trebuie să urmăm întocmai, ca, la 
sfârşitul alergării, să consfințească Dumnezeu biruința noastră, cea 
ajutată de El și pe potriva puterii noastre, ca să nu pierdem vremea, 
mântuirea și smerenia. Că zice un Sfânt Părinte: „la ispitele și îndată nu 
mai e nimeni care să se mântuiască”. Războiul ispitelor e focul care 
lămurește ce suntem fiecare: lemne, pietre, aramă, paie, câlți sau 
„pământ și cenușă'80, aurul smereniei dulama lui Dumnezeu. 

Războiul duhovnicesc seamănă întrucâtva cu războiul lumii. Şi 
unul şi altul te desface de viața aceasta. Numai ispitele, necazurile şi 
tot felul de încercări ale războiului nevăzut izbutesc să ne tocească pe 
deplin gustul de lumea aceasta și să ne aducă la un fel de moarte față 
de lume, care-i smerenia deplină şi condiția de căpetenie a rugăciunii 
neîncetate. 

Sf. Maxim Mărturisitorul zice că: „Precum trupul murind se 
desparte de toate lucrurile vieții, la fel şi mintea murind, când ajunge la 
culmea rugăciunii, se desparte de toate cugetările lumii. De nu va muri 
cu această moarte, nu poate să afle și să trăiască cu Dumnezeu”. lar 

„starea cea mai înaltă a rugăciunii spun unii că este aceea în care 
mintea a ajuns afară de trup şi de lume şi a devenit cu totul imaterială 
şi fără formă în vremea rugăciunii. Prin urmare cel ce păstrează 
nevătămată această stare cu adevărat se roagă neîncetat.'81 

Totuși e bine să descriem și războiul în elementele lui, atât din 
partea omului, când îl uneltește după sfatul Părinților, deci după lege, 
cât și din partea protivnicului, când înșelatul nu mai întreabă pe 
nimeni, ci îşi crede minţii, pe care şi-o duce treptat până la sfărâmarea 
cea mai de pe urmă a nebuniei. 

LUPTA DUPĂ LEGE 

Cei ce nu urmăresc în viaţa aceasta nimic mai mult decât să fie 
fericiți în lume și tihniți în trup, aceştia n-au război cu diavolul: pe 
aceştia îi are fără de război. Căci, câtă vreme umblă după tihneală și 
fericire deşartă, n-au să se trezească din vraja vrăjmașă82, care-i ține 
bine încleștați în lumea aceasta sensibilă, prin care-i duce pe nebăgate 
de seamă la pierzare sigură. De aceea a zis un Sfânt Părinte că cea mai 
primejdioasă temniţă e aceea în care te simţi bine: nu vei ieşi din ea 
niciodată. 

Războiul începe abia cu cei ce vor să-și refacă fericirea Raiului 
pierdut, strădanie pentru care învaţă să se desprindă pe rând din toată 
tihneala şi slava deșartă a vieţii acesteia. Și începe așa: 

Toate patimile sau lucrările împotriva firii se ivesc mai întâi în 
minte, în partea cea mai subțire a făpturii noastre nevăzute. Aici vine 
un chip sau un gând al lumii acesteia și stă ca o momeală. lar mintea, 
dacă e neînvățată sau neprevenită despre lucrătura străină, ca un miel 
neștiutor, vede lupul şi se duce la el, crezând că e oaie. lar dacă lupul 
mai e şi viclean, se îmbracă în piele de oaie şi bietul miel, neavând 
mirosul oii cercat, tot de-a zburda se duce în colții lupului flămând. 

Prima întâlnire între minte şi diavol e la linia momelii, pe care o 
flutură el în văzul minţii. Dacă mintea nu bagă momeala în seamă, 
vrăjmașul stăruie cu ea, o arată mai sclipitoare, ca să o facă iubită 
minţii. Aceasta e a doua înaintare a războiului, sau asupreala. Dacă la 
asupreală a izbutit să fure mintea cu momeala și să o facă să vorbească 
împreună, avem înaintarea la unire. 

Mintea însă se trezeşte că a fost furată de gând străin şi că se 


51 Sf. Maxim Mărturisitorul, Capete despre dragoste, în op. cit., p. 68. 

află în altceva, decât în ceea ce-i era dat după fire; iar când îşi dă seama 
de ea însăși și de cele în care se află, avem lupta cea de gând la o clipă 
hotărâtoare. Se va învoi mintea să meargă după momeală mai departe, 
sau se va întoarce de la dânsa? Aici e lupta, și clipele sunt scumpe; şi de 
cele mai multe ori viața întreagă a unuia sau a mulțime de inși atârnă 
de lupta nevăzută a câtorva clipe. Dacă întârziem să ne luptăm, se 
poate întâmpla ca fără veste să fim învăluiți la minte din partea poftei 
sau a iuțimii, asupra cărora încă aruncă vrăjmaşul aprinderea sa. Prin 
urmare, ostaş al lui Hristos, lupta trebuie dată grabnic şi după lege. 
lată cum descrie Sf. Marcu Ascetul iscarea războiului nevăzut: 
„Momeala aruncată de Satana este arătarea unui lucru rău în forma 
exclusivă a unui gând. Ea folosește puținătatea credinţei noastre ca 
prilej să se apropie de mintea noastră. Căci dacă am primit porunca să 
nu ne îngrijim de nimic, ci să păzim cu toată străjuirea inima noastră şi 
să căutăm împărăţia Cerurilor dinlăuntrul nostru, îndată ce se 
depărtează mintea de inimă și de căutarea amintită, dă loc momelii 
diavolului și se face în stare să primească şoapta lui cea rea. Dar nici 
atunci nu are diavolul puterea să stârnească gândurile noastre cu forța, 
pentru că dacă ar fi aşa nu ne-ar cruța și ne-ar aduce cu sila orice gând 
şi nu ne-ar îngădui să cugetăm la nimic bun. El are numai puterea să ne 
arate în forma exclusivă a unui gând, la prima lui răsărire, înțelesuri 
păcătoase, spre a ispiti lăuntrul nostru, dându-i prilej să încline fie spre 
ceea ce vrea el, fie spre porunca lui Dumnezeu, întrucât acestea se 
împotrivesc întreolaltă. Astfel dacă-l iubim, ne mișcăm îndată 
gândurile noastre spre lucrul arătat şi cugetarea noastră începe să se 
ocupe în chip pătimaş cu el: dacă însă îl urâm, nu putem zăbovi, ci 
urâm și momeala însăși. lar dacă momeala stăruie chiar când e urâtă 
(căci se întâmplă și acest lucru) aceasta nu e din pricina unei alipiri 
proaspete, ci pentru că s-a întărit printr-o veche obișnuință. De aceea 
rămâne neclintită pe loc, ca gând simplu, fiind împiedicată de 
neplăcerea inimii să progreseze la o cugetare dezvoltată şi la patimă. 
Căci arătarea aceasta izolată, fiind urâtă de cel ce e atent la sine însuși, 
nu are putere să târâie cu sila mintea în învălmășagul pătimaş de 
gânduri, decât numai prin împătimirea inimii după plăceri. Așadar, de 
vom lepăda cu totul împătimirea după plăceri, nu vom mai putea fi 
vătămațţi nici de apariția gândului simplu al vechilor obișnuințe, iar 
conștiința nu va mai avea îndoieli în ce privește siguranţa celor 
viitoare. Căci cunoscând mintea împotrivirea trândavă a acestei 


obișnuințe şi mărturisind lui Dumnezeu vechea pricină, îndată e 
înlăturată și această ispită. 

Şi iarăşi va avea mintea putere să vegheze asupra inimii și să o 
păzească cu toată străjuirea, încercând să pătrundă în cele mai 
dinlăuntru și mai netulburate cămări ale ei, unde nu sunt vânturi de 
ale gândurilor rele care împing cu sila și sufletul şi trupul în prăpăstiile 
voluptăţii şi le aruncă în fântânile de smoală și nici vreo cale largă și 
încăpătoare, pardosită cu cuvinte și cu chipuri de ale înțelepciunii 
lumești, care să vrăjească pe cei ce pornesc pe ea, oricât de înţelepţi ar 
fi. Cămările acestea curate, care sunt cele mai de dinlăuntrul sufletului, 
şi care sunt casa lui Hristos, nu primesc nimic din lucrurile goale ale 
veacului acesta, fie că sunt raționale, fie că sunt neraționale, fără numai 
pe acestea trei, pe care le-a numit apostolul: credința, nădejdea și 
dragostea. 

Deci cel ce este iubitor de adevăr și primeşte osteneala inimii 
poate să nu fie atras în afară nici de obișnuințele vechi în felul în care 
am arătat, ci să vegheze asupra inimii și să străbată tot mai înăuntru şi 
să se apropie numai de Dumnezeu, fără să se teamă de ostenelile 
atenției şi ale stăruinţei. Căci nu poate să nu se ostenească cu inima cel 
ce ia aminte la împrăștierile gândului și la plăcerile trupeşti, având să 
stea mereu închis în anumite hotare (să se circumscrie), nu numai în 
cele dinafară, ci şi în cele dinlăuntru. Mai ales că acele împrăştieri și 
plăceri adeseori abat şi cugetul și fapta. 

Prin urmare e drept că momeala, ca gând simplu, exercită o 
putere silnică atunci când stăruie, chiar dacă e urâtă. Dar convorbirea 
gândurilor ce se adaugă atârnă de voia noastră liberă. Aceasta au 
arătat-o şi cei ce n-au păcătuit întru asemănarea călcării lui Adam, 
întrucât momeala n-au putut-o împiedica, dar convorbirea prietenoasă 
cu ea au lepădat-o cu totul.'83 

Încă din Vechiul Testament se cunoaște războiul cel de gând, 
despre care David scrie acestea: „Fiica Babilonului (înțelegeţi: «Satană, 
Satană»), dornică de pustiire, ferice de cel ce-ţi va plăti după fapta ce 
ne-ai făcut tu nouă; ferice de cel ce va lua și va lovi de piatră pruncii 

tăi'84. 

Gândurile celui rău, nălucirile lui, idolii lui (ideile fixe ale lui), 
momelile sale, aceștia sunt pruncii vaviloneşti, sau „puii de drac”, după 
cum îi numește Sf. Maxim Mărturisitorul. lar piatra este Hristos sau 
credinţa în El, temelia cetății sufletului, piatra cea din capul unghiului, 
pe care zidarii vremii de atunci n-au băgat-o în seamă85. Or, întru 
nimeni altul nu este mântuire, căci nu este sub cer niciun alt nume, dat 
nouă, oamenilor, întru care să ne mântuim86. De piatra aceasta 
trebuie să lovim pruncii vavilonești. Căci, cine va cădea pe piatra 
aceasta se va sfărâma, iar pe cine va cădea ea, îl va spulbera87. De 
aceea Sf. loan Scărarul zice: „Ca numele lui lisus Hristos, armă mai tare, 
în cer şi pe pământ nu este!” Cerul este mintea și pământul inima, în 
care trebuie să se depene rugăciunea neîncetată a preasfântului nume: 
„Doamne lisuse Hristoase, Fiul lui Dumnezeu, miluieşte-mă pe mine 
păcătosul”, întorcându-se ca o armă mereu întinsă asupra vrăjmașului. 
Căci Dumnezeu Tatăl I-a dat (Mântuitorului) un nume mai presus de 
tot numele: ca întru numele lui lisus tot genunchiul să se plece și al 
celor cerești şi al celor pământești și al celor de dedesubt88. 

Cuvântul acesta poate însemna tot așa de bine, pe rând, 
următoarele lucruri, în înţelesul literei: Cerul sunt sfinţii, Biserica 
biruitoare, îngerii; pământul, locuitorii pământului, Biserica luptătoare 
şi cel aruncat pe pământ, având mânie mare; cele de dedesubt, cei 
mutaţi din viața aceasta, dar care nu sunt în Biserica biruitoare, ci în 
închisorile fărădelegilor sau iadul. Altă însemnare poate fi aceasta: 
cerul e mintea, pământul e inima cu poftele ei, iar cele de dedesubt ar fi 
cele din subconștient, de care de obicei nu ştim şi nu ne dăm seama, 
dar le purtăm în noi. 

Dacă la ceasul de război, mai bine-zis în clipa de luptă, lovim 
momeala cu numele lui Dumnezeu, depănând rugăciunea, vom vedea 
lucru minunat: pentru ostaş luptându-se împăratul tocmai întors de 
cum e în războiul văzut. Căci împăratul nostru s-a luptat până la 

moarte, și încă moarte de cruce89, și printr-însa trecând, a rupt 
zăvoarele şi a spart porțile iadului, biruind pentru ostaşii Săi şi 
slobozindu-i. lar de atunci biruie ca un Dumnezeu, oriunde e chemat 
pe nume. Și: îl cheamă dragostea. 

lată ce ne învață Sf. Marcu Ascetul, privitor la această clipă de 
mare însemnătate a războiului: „Cunoaște deci, o omule, că Domnul 
priveşte la inimile tuturor; şi celor ce urăsc prima răsărire de gând rău, 
îndată le vine în ajutor (le face dreptate), precum a făgăduit, și nu lasă 
roiul vălmăşagului de gânduri să năpădească şi să întineze mintea şi 
conștiința lor. lar pe cei ce nu stârpesc primele înmuguriri, prin 
credinţă şi nădejde, ci se lipesc cu dulceaţă de ele, pe motivul că vor să 
le cunoască bine și să le probeze, pe aceia îi lasă ca pe unii ce nu cred ci 
vreau să se ajute singuri să fie izbiți şi de gândurile ce urmează, pe care 
de aceea nu le surpă fiindcă vede că momeala lor este iubită în loc să 
fie urâtă de la prima ei mijire.'90 

Secţiune 1.12 PE TREPTE DE-A RÂPA 

Deci vremea de luptă are o mare cumpănă, şi anume: dacă 
mintea nu-şi aduce aminte cu credință de „Doamne lisuse...' i se 
întâmplă că încuviințează momeala vrăjmașului. Aci e granița între 
luptă după lege și căderea în fărădelege. Deci mintea căzută în hotarul 
fărădelegii, dă încuviințarea ei voinţei, căreia încă-i suflă vicleanul 
boarea ameţirii. Voința ia hotărârea întotdeauna după sfatul minții şi 
niciodată înainte: cel puţin în faptele de conştiinţă, așa e. De aceea se 
zice că în orice hotărâre avem libertatea voinţei, adică putinţa de-a 
alege ce vrem. Darul libertății voinţei ni l-a dat Dumnezeu, ca pe o 
mare cinste, și prin el avem a spori până la măsuri dumnezeiești. lată 
de ce toată strădania dezrobirii puterilor sufleteşti din patimile contra 
firii duce de fapt la redobândirea libertăţii de fii ai lui Dumnezeu91, de 
fii ai adevărului, care face liberi pe cei ce stau în adevăr92 şi nu stau 
în minciună și-n tatăl minciunii93. Prin darul libertăţii voinţei avem a 
sui de la chip la asemănare. Pentru refacerea, sau crearea din nou a 
omului a venit Dumnezeu între oameni, şi tot de aceea petrece cu noi, 

cu fiecare rând de oameni, în tot chipul silindu-se să ne dezlege 
libertatea voinţei din lanţuri străine; iar noi nepricepuțţii, după puţin 
iarăşi ne predăm spre și mai grele lanţuri. 

Iubirea înclină libertatea ca pe o cumpănă. 

Dacă mintea se va afla iubind o momeală străină și sfatul 
viclean, va înclina cumpăna liberei alegeri spre momeala și sfatul 
străin. Așa se deschide spărtură în cetate şi se năpustesc puhoaie de 
vrăjmași care aşteptau ascunși afară. Și repede urmează jalnică 
pustiire în cetatea sufletului: împlinirea cu lucrul şi repetarea faptei 
aceleia, până ajunge deprindere, sau obicei. Înrădăcinarea obiceiului 
păcătuirii duce întocmirea sufletească și trupească a omului până la 
neputinţă de a se mai împotrivi, sau chiar până la a nu vrea să se mai 
împotrivească. Așa se întâmplă că lucrarea împotriva firii i se face 
omului „a doua fire” firea fărădelegii, sau legea păcatului94. Asta e tot 
una cu pierderea darului libertăţii voinţei. 

Totuşi omul, slăbindu-i puterile, îşi dă seama că robește 
vrăjmașului, căci de unde odată pruncii vavilonești erau micuți şi-i lua 
în glumă, acum s-au făcut bărbați şi-i simte cum îi fură puterile, iar lui, 
din multă păcătuire, i s-a stins puterea voinței de-a se împotrivi. Când 
avea puterile întregi n-asculta povaţa, iar acum, când nu le mai are, 
le-ar întoarce lui Dumnezeu, dar nu le mai are de unde. Toată vigoarea 
tinereţii o dă cui nu trebuie, iar bătrâneţea hârbuită umblă să o dea lui 
Dumnezeu. 

Câteodată primește Dumnezeu și cioburile însă numai dacă au 
mai rămas puteri şi pentru cea mai de pe urmă luptă, mai grea ca cea 
dintâi, care e pe viață și pe moarte. Căci vrăjmașul care pustiește prin 
patimi, când află că mintea, împinsă de strigarea conştiinţei, vrea să 
facă răscoală împotriva robiei sale, vine cu asuprire mare, dovedind 
sufletului că n-are chip de scăpare. lar ca pedeapsă, precum că sufletul 
a îndrăznit una ca aceasta, diavolul umblă să-l dea legat la un chinuitor 
mai greu: duhul deznădejdii. 

Aşa e de grea robia duhului acestuia, încât sufletul, adunându-şi 
cele mai de pe urmă puteri, dă lupta deznădejdii. Atunci se află sufletul 
între viață şi moarte. Câte unii mai scapă, alţii o duc așa, mai mult 

morți decât vii; iar alţii, nemaiputând suferi, li se întunecă mintea și fac 
şi păcatul cel mai de pe urmă: omorârea de sine. Şi în sfârșit, altora, de 
durere, li se rătăcește mintea cu totul, dând în nebunie. 

Trebuie să spunem că fiecare din patimile de căpetenie pot duce 
zidirea lui Dumnezeu până la decăderea cea mai de pe urmă, fie ea 
omorârea de sine, fie nebunia, fie chiar îndrăcirea. De pildă, lăcomia de 
avere, lăcomia de putere și fumul mândriei, pe câți nu i-a luat de minte 
şi s-au omorât! Bolile de pe urma desfrâului, pe câţi nu i-au adus să-și 
pună capăt zilelor? Care a sfârşit bine dintre beţivi, care n-au vrut 
nicidecum să se lase de patima lor? Dar şi lenea poate face nebunii 
când se vede în primejdii. 

De unde atâta pustiire? De la o clipă fără de Dumnezeu a minții, 
clipă în care vrăjmașul i-a furişat undița iadului pe gât, învăluită 
meșteșugit într-o momeală a unui lucru sensibil al lumii de aici. 
Protivnicul ispitește cu momeala plăcerii pe tot omul spre patima spre 
care-l prinde că are povârnire mai mare: pe cel aplecat spre trup, cu 
desfrânarea; pe cel înclinat spre gânduri, cu înțelepciunea veacului 
acestui95 care pe mulți i-a rătăcit de Dumnezeu şi pe puţini i-a întors; 
pe cei dornici de Cuvântul lui Dumnezeu îi ispitește cu Biblia96, încât 
în zilele noastre se văd mulți călători la iad cu Scriptura în mână. Toţi 
cei ce umblă după plăceri, de orice fel, nu vor scăpa de primejdii, căci 
sub orice plăcere e încolăcit un șarpe. 

Secţiune 1.13 CURSELE... 

Toată strădania protivnicului aceasta este: să desfacă dragostea 
şi cunoștința noastră de Dumnezeu și să le dea, prin patimi, ca obiect 
de preocupare nimicul şi absurdul. De aceea vicleanul nu se dă la o 
parte de-a reduce la nimic şi la absurd chiar şi virtuțile. Drept aceea e 
destul să izbutească o mutare mai încoace, mai aici, a scopului ultim al 
virtuţilor, şi cu asta a redus la nimicul slavei deşarte și la absurd toată 
strădania virtuţii. lată-ne, printr-o singură întorsătură măiastră a 
vicleanului, deșertând virtuțile în sacul spart al patimilor și culegând, 
în schimb, vorbe goale de la oameni și rânjetul lui sinistru. Trebuie 
deci multă și adâncă deosebire a gândurilor. 

Ca pildă grăitoare, în această privință, ne poate fi tâlcuirea Sf. 
Maxim Mărturisitorul a locului de la 1 Ezdra 4, 1 - 3. Împrejurarea 

istorică e următoarea: întoarcerea iudeilor din robia Babilonului și 
zorul de a-şi reface templul. Vrăjmașii lor se apropie de ei și-i roagă să 
primească și ajutorul lor la ridicarea templului, pentru că la același 
Dumnezeu se închină. Dar căpeteniile iudeilor, Zorobabel şi lisus 
(losua), resping ajutorul lor. 

Refuzul acesta de neînțeles primește un adânc înţeles tâlcuit 
după sensul spiritual, pe care-l desprinde Sf. Maxim, din faptul simplu 
istoric. 

„Dacă Zorobabel şi lisus (losua) înseamnă mintea activă şi 
contemplativă şi dacă vrăjmașii lui luda înseamnă patimile minții, 
atunci, socotind şi însemnarea numelui celor ce vrăjmășesc mintea, 
găsim că slava deşartă, mândria, fățărnicia și dorința de a plăcea 
oamenilor se apropie de mintea abia ieșită din robia babilonică a 
confuziei patimilor zicând: «Vom clădi împreună cu voi templul 
Domnului». Căci niciunul din acești draci vicleni nu împiedică vreodată 
râvna omului virtuos ci, înlăturând mai degrabă lipsurile virtuților, 
îndeamnă la şi mai mari silințe, făcându-se împreună râvnitori cu cei 
ce se nevoiesc, ca să atragă la ei inima celui ce se străduiește, după ce a 
pierdut măsura constantă a moderațţiei și să-l conducă pe neobservate 
spre altă ţintă decât cea spre care credea că merge. De aceea spun 
viclenii: «La fel cu voi ascultăm pe Domnul vostru». Căci nu urăsc 
viclenii neprihănirea și nu se scârbesc nici de împărțirea de ajutoare, 
sau de primirea de străini, sau de cântarea de psalmi, sau de cetanii, 
sau de cele mai înalte învățături, sau de culcarea pe jos, sau de 
veghere, sau de toate celelalte prin care se caracterizează viața după 
Dumnezeu, până ce scopul și cauza celor ce se săvârşesc le slujeşte lor. 
De aceea, pe ceilalți draci îi observă ascetul mai repede și scapă mai 
uşor de vătămarea ce vine de la ei. 

Dar pe aceştia care au aparenţă că ajută omului să umble pe 
calea virtuții și că zidesc împreună cu el templul Domnului, ce minte 
înaltă i-ar putea descoperi? Nu poate mintea, fără numai prin cuvântul 
viu și lucrător, care pătrunde în toate și străbate până la despărțitura 
sufletului și a duhului97, adică cunoaște care dintre fapte şi gânduri 
sunt sufletești, sau forme și mişcări naturale ale virtuții, şi care sunt 

duhovniceşti, sau forme și mișcări mai presus de fire şi proprii lui 
Dumnezeu, date firii prin Har... 

Căci «nu este înaintea Lui nicio făptură ascunsă» se înțelege, în 
noi care credem că ne putem ascunde. «Fiindcă toate sunt goale și 
descoperite»98, nu numai cele ce s-au făcut și s-au gândit, ci și cele ce 
se vor face şi se vor gândi. Cred că despre faptele și gândurile viitoare 
spune Scriptura că «nu este făptură ascunsă» iar nu despre cele ce s-au 
săvârşit. Căci acestea ne sunt cunoscute și nouă înșine şi le sunt și 
altora descoperite. Deci cu atât mai mult sunt descoperite lui 
Dumnezeu, care a cunoscut de mai înainte toate veacurile nesfârșite... 

Cine deci, neavând acest cuvânt sălășluit în adâncul inimii, ar fi 
în stare să scape de vicleşugurile ascunse ale fățărniciei dracilor 
împotriva noastră şi să stea de sine cu totul singur fără niciun amestec 
cu ei, și să zidească templul Domnului asemenea lui Zorobabel? Căci 
acesta spune hotărât și cu glas mare duhurilor amăgitoare ale 
mândriei, ale slavei deşarte, ale plăcerii de la oameni și ale fățărniciei: 
«Nu vom zidi cu voi templul Domnului Dumnezeului nostru, ci vom 
zidi singuri Domnului lui Israil». Numai cel ce are acest cuvânt poate 
cunoaşte că amestecul dracilor pricinuiește stricăciunea și surparea 
întregii clădiri şi întinează Harul şi frumuseţea străduinţelor închinate 
lui Dumnezeu. Căci nimenea nu poate, având ca ajutor la virtute pe 
vreunul din dracii pomeniţi, să o zidească pe aceasta lui Dumnezeu. 
Pentru că nu are pe Dumnezeu ca scop, în cele ce face, ca să 
săvârşească virtutea privind spre El. Deci nu din invidie n-au primit cei 
ieşiţi din robie pe cei de neam străin să zidească împreună cu ei 
templul Domnului, ci fiindcă au cunoscut cursele ce se ascundeau în 
aparența de prietenie a dracilor, care voiau, prin bine, să le aducă pe 
neobservate moartea prin păcat; prin cele de-a dreapta să le furişeze 
ispitele de-a stânga.'99 Dar cursele nu se isprăvesc aci. Tot câmpul de 
război e acoperit de curse și mulţi sunt cei ce le cad în gheare. 

Secţiune 1.14 UNIi-șI TAIE MINTEA ÎN SCRIPTURI 

Cu trecere de vreme, Satana s-a mai iscusit în rele. Pe cine poate 
să-l întoarcă împotriva lui Dumnezeu, o face, rânjind bucuros100; pe 
cine iubeşte pe Dumnezeu, dar călătoreşte fără sfat și întrebare, îl 

învață și el să iubească pe Dumnezeu, şi-l laudă, că bine face, fără să 
priceapă unul ca acesta, că a căzut la laudă străină și că în credinţa lui 
s-a încâlcit un fir subțire de putere vrăjmașă. 

Videanul bagă de seamă ce face Dumnezeu și face şi el la fel. 
Trimite Dumnezeu slujitori, trimite și el; trimite Dumnezeu vedenii, se 
arată şi el. Propovăduiește Dumnezeu iubirea de oameni fără deosebiri 
şi margini, propovăduiește și el. Cu un cuvânt: contraface tot ce face 
Dumnezeu şi dă de râpă pe oameni cu mulțimea înșelăciunilor. S-a 
făcut de-o îndrăzneală nemaipomenită, încât şi lumina dumnezeiască o 
contraface, nu în înțelesul că s-ar putea apropia să strâmbe adevărata 
lumină, căci l-ar face scrum și nu poate sta într-însa, ci nălucește și el o 
lumină, cu care amăgeşte pe cine poate și pe cine vede că umblă cu 
îndrăzneală după daruri dumnezeieşti, înainte de dobândirea 
smereniei statornice. Așa se preface în chip mincinos şi în înger al 
luminii101 şi în Hristos mincinos102 și înșală pe mulţi, zicând: „Eu 
sunt Hristos!'103 Şi te trimit să propovăduiești și să faci cutare şi 
cutare... 

E vremea, mai ales în zilele noastre, de care ne-a prevenit 
Mântuitorul, zicând: 

„Băgaţi de seamă, să nu fiţi amăgiţi; căci mulţi vor veni în numele 
Meu, spunând: «Eu sunt Mesia și ceasul e aproape». Nu vă luaţi după 
ei!'104 

* 

De aceea e bine să lămurim, după putere, și acest ucigaș vicleșug 
al nălucirilor, fiindcă de la o vreme încoace mulți înșelaţi se ivesc şi 
multă tulburare fac printre oameni. lată cum vine cursa aceasta: 

Videanul are două feluri de momeli, după iubirea omului, care 
înclină, fie spre pierzare, fie spre mântuire. Este și o „ispită a 
mântuirii” în care au căzut mulţi înșelaţi, zicând că-s mântuiţi, când de 
fapt ei n-au săvârșit nici alergarea şi nici după lege n-au luptat. Este şi 
ispita sfințeniei, este și ispita misiunii sau a trimiterii de la 
„Dumnezeu”, precum este și ispita muceniciei. În toate aceste ispite 

cad cei ce ocolesc osteneala, minţile înguste, care spun că nu mai au 
nimic de făcut, decât să creadă şi să se socotească a fi şi ajuns sfințenia, 
misiunea, mucenicia și celelalte năluci ale minţii înșelate. 

Au şi ei o osteneală: aceea de a ajunge la darurile mai presus de 
fire, înainte de vreme și ispitind pe Dumnezeu. 

Deci, nu-i de mirare că-i dă în robia înșelătorului de minte, ca 
să-i chinuiască. 

Câte unii mai aprinși la minte, fie de la fire, fie de la boli, 
neavând cercarea dreptei socoteli, scâncesc în inima lor după daruri 
mai presus de fire, îmbulziți nu de vreo virtute, ci de iubirea de sine. 
Având aceştia iubire fără minte pe care vor să o cinstească cu daruri 
mai presus de fire, Dumnezeu îngăduie duhului rău să-i amăgească 
desăvârşit105 ca pe unii ce îndrăznesc să se apropie de Dumnezeu, 
necurațţi la inimă. De aceea, pentru îndrăzneală, îi dă pe seama 
vicleanului să-i pedepsească. Astfel, când atârnă de la Dumnezeu o 
atare pedeapsă pentru oarecare, îl cercetează Satana luând chipul 
mincinos al lui Hristos, și, grăindu-i cu mare blândeţe, îi trânteşte o 
laudă, cu care-l câștigă fulgerător şi poate pentru totdeauna, ca pe unul 
ce, pe calea cea strâmtă! şi cu chinuri ce duce la împărăție, umblă după 
„plăceri duhovnicești”. lată-l cu momeala pe gât. De-acu, după oarecare 
şcoală a rătăcirii, când încrederea îi va fi câștigată desăvârşit şi-i va fi 
întărită, prin potriviri de semne prevestite ajunge încrezut în sine și în 
hristosul lui, încât şi moarte de om e în stare să facă, întemeindu-se pe 
Scriptură. 

lată cum „puiul de drac” al iubirii de sine, făcându-se bărbat și 
ajutat prin vedenii mincinoase de tatăl său, tatăl minciunii, strâmbă 
mintea bietului om, încât i se va părea păcatul virtute dumnezeiască. 
Ba încă, omorând pe cei ce nu cred că el, i se va părea că face slujbă lui 
„Dumnezeu” (dumnezeul care l-a înșelat pe el). 

Când stai de vorbă cu câte unul din aceștia, te uimește 
convingerea și siguranţa lui, uneori şi legătura cu judecată a cuvintelor 
lui, şi nu poţi prinde repede că stai de vorbă cu un înșelat și un sărit 
din minte. Asta, până nu-i afli prima spărtură a minții, de la care apoi 
toate meșteșugirile vicleanului trebuie să-și dea arama pe faţă. Trebuie 
să-i prinzi momeala pe care a înghiţit-o și care, de cele mai adesea, e 

căderea la laude, cu care tatăl minciunii şi-a mângâiat pruncul iubirii 
de sine, pe care l-a clocit cu atâta osârdie cel amăgit de minte. 

Şi nu e mare mirarea, căci zice un filosof: e destul să primești în 
minte o singură prejudecată, ca apoi să nu fie prăpăstenie, la care să nu 
ajungi în chipul cel mai logic cu putinţă. De aceea Biserica înşiră pintre 
păcatele minții şi prejudecățile. 

O mărturie din Scripturi a celor zise ne va dumeri mai bine. Era 
pe vremea prorocilor mincinoşi din zilele lui Ilie și a regelui Ahav. 
Prorocul Ilie vestise regelui mustrarea lui Dumnezeu, necazurile și 
moartea ce-l va ajunge în zilele urmașilor săi. 

3 Regi 22: 

1. Trecură trei ani fără război între Siria şi Israil. 

2. În al treilea an s-a dus Iosafat regele Iudei la Ahav) regele lui 
Israil. (Urmașii lui Solomon dezbinaseră regatul.) 

1 Matei 7, 14. 

2 Numerii 25, 7-13. 

3. Și a zis regele lui Israil către slugile sale: „Stiti voi oare, că 
Ramotul Galaadului e al nostru, și noi tăcem de atâta vreme și nu-l 
scoatem din mâna regelui Siriei?” 

4. Apoi a zis lui losafat: „Merge-vei și tu cu mine la război 
împotriva Ramot-Galaadului?” lar Iosafat a zis către regele lui Israil: 
„Cum ești tu așa-s și eu; cum e poporul tău, așa-i și poporul meu; cum 
sunt caii tăi, așa-s și caii mei”. 

5. Și a mai zis losafat regele lui luda către (Ahav) regele lui Israil: 
„Întreabă dar astăzi, ce zice Domnul?” 

6. Și a adunat regele lui Israil ca la patru sute de proroci, și le-a 
zis: „Să merg eu oare cu război împotriva Ramot-Galaadului, sau nu?” Și 
ei au zis: „Să mergi, că Domnul îl va da în mâinile regelui!” 

7. Și a zis losafat: „Nu mai e oare aici vreun proroc al Domnului, 
ca să întrebăm pe Domnul prin el?" 

8. Și a zis (Ahav) regele lui Israil către Iosafat: „Mai este un om, 
prin care se poate întreba Domnul; însă eu nu-l iubesc, căci nu 
prorocește de bine pentru mine, ci numai de rău; acesta e Miheia, fiul lui 
Imla”. Și a zis Iosafat: „Nu vorbi așa rege!” 

9. Și a chemat regele lui Israil pe un famen și a zis: „Du-te după 
Miheia, fiul lui Imla!” 

10. Apoi regele lui Israil și Iosafat, regele Iudei, s-au așezat fiecare 
în tronul său, îmbrăcați în haine domnești, în medianul de lângă porţile 


Samariei, și toţi prorocii proroceau înaintea lor. 

11. lar Sedechiza, fiul lui Ghenaan, și-a făcut niște coame de fier, și 
a zis: „Așa zice Domnul: cu acestea vei împunge pe Sirieni până ce-i vei 
nimici”. 

12. Și toţi prorocii au prorocit aceleași, zicând: „Să te duci 
împotriva Ramot-Galaadului, că vei izbuti. Domnul îl va da în mâinile 
regelui”. 

13. Iar trimisul, care s-a dus să cheme pe Miheia, i-a grăit 
acestuia zicând: „lată toţi prorocii prorocesc într-un glas de bine regelui; 
să fie dar și cuvântul tău asemenea cu cuvântul fiecăruia din ei”. 

14. lar Miheia a zis: „Viu este Domnul! Ce-mi va spune Domnul 
aceea voi grăi”. 

15. Apoi a venit el la rege și regele i-a zis: „Miheia, să mai mergem 
noi oare în război împotriva Ramot-Galaadului, sau nu?” Și a zis acela: 
„Du-te, că vei izbuti, Domnul îl va da în mâna regelui". 

16. Și a zis regele: „lar și iar te jur, ca să nu-mi grăiești nimic, fără 
numai ceea ce este adevărat, în numele Domnului”. 

17. Și a zis el: „lată, văd pe toţi Israilitenii împrăștiați prin munți, 
ca oile ce n-au păstor. Și a zis Domnul: ei n-au domn, să se întoarcă 
fiecare cu pace la casa sa”. 

18. Atunci (Ahav) regele lui Israil a zis către Iosafat, regele Iudei: 
„Nu ţi-am spus eu oare, că el nu prorocește bine pentru mine, ci numai de 
rău?” 

19. Miheia însă a zis: „Nu-i aşa. Nu eu grăiesc: ascultă cuvântul 
Domnului. Nu-i așa. (Căci) am văzut pe Domnul, șezând pe tronul Său și 
toată oștirea cerească stătea lângă EI, la dreapta și la stânga Lui. 

20. Și a zis Domnul: «Cine ar îndupleca pe Ahav să meargă și să 
cadă în Ramot-Galaad?» Unul spunea una, altul alta. 

„Să nu vă luptaţi nici cu mic, nici cu mare, ci numai cu regele lui 
Israil”. 

32. Căpeteniile carelor, văzând pe Iosafat, au crezut că acesta este 
cu adevărat regele lui Israil, și s-au repezit asupra lui, ca să se lupte cu 
el. 

Iosafat însă a strigat. 

33. Atunci căpeteniile carelor văzând că nu este acesta regele lui 
Israil, s-au abătut de la el. 

34. lar un om și-a întins arcul și a lovit din întâmplare pe regele 
lui Israil (Ahav), cel cu hainele schimbate, într-o încheietură a platoșei; 


și acesta a zis căruțașului său: „Întoarce îndărăt și mă scoate din oaste, 
că sunt rănit”. 

35. Și s-a pornit luptă mare în acea zi, și regele (rănit) a stat în 
căruţa lui, în faţa Sirienilor toată ziua, iar seara a murit; și a curs sânge 
din rana sa pe podul căruţei. 

36. Și la asfinţitul soarelui s-a dat de veste la toată tabăra, zicând: 
„Să meargă fiecare la cetatea lui, fiecare la ţinutul lui!” 

37. Și murind regele, a fost dus în Samaria, și l-au înmormântat în 
Samaria. 

38. Și au spălat căruţa lui în iazul Samariei; și câinii au lins 
sângele lui Ahav, iar desfrânatele s-au scăldat în spălătura acelui sânge, 
după cuvântul Domnului, pe care l-a grăit (și prin Ilie). 

Duhul care a ieşit și a stat înaintea feței Domnului și s-a făcut 
duh mincinos în gura prorocilor, căruia i-a zis Domnul: „Du-te și fă cum 
ai zis!” e acelaşi care a cerut de la Dumnezeu să cerce pe lov, ca să se 
arate răbdarea și statornicia dreptului. 

lov 1: 

6. Într-o zi îngerii lui Dumnezeu se înfăţișară înaintea Domnului, 
și Satana veni și el pintre ei. 

7. Atunci Domnul zise către Satana: „De unde vii?” lar Satana 
răspunse Domnului și-l zise: „Am dat târcoale pe pământ și m-am 
plimbat în sus și-n jos”. 

Cu îngăduirea lui Dumnezeu, Satana îi cerne și-i culege pe toți 
cei ce mai umblă în lumea aceasta după plăceri, chiar duhovnicești, 
numai să-i prindă, că încă nu s-au lepădat desăvârşit de iubirea de sine 
şi de orice spurcăciune a vieţii, după atâta şi atâta propovăduire a 
Bisericii. Căci patima aceasta face pe om să cadă, lovit de săgețile 
laudei, și să se trezească cu mintea înșelată și sărită din socoteala 
smereniei. 

Că iată, pe cei ce n-aveau curăţia vieţii, lingăii de la curtea 
regelui Ahav, i-a dat înşelăciunii desăvârşite a duhului minciunii, şi 
sfatul lor era ispită regelui iubitor de slavă deșartă, ispită în care 
trebuia să cadă şi regele, ascultătorul lor, pentru păcatele sale. 

Ca şi înşelaţii aceia care l-au pălmuit pe adevăratul proroc al lui 
Dumnezeu, aşa şi prorocii mincinoşi din zilele noastre sunt de o 
îndrăzneală nemaipomenită și pălmuiesc smerenia, dându-se pe ei de 
ceva mare: „Ilie”, „loan”, „Hristos”, „Fiul Omului”, „Dreptul Judecător”, 
şi aşa mai departe. Pretind ascultare de la oameni pentru că 


„Dumnezeu” i-a trimis, să spună la lume lucruri de care îţi ţiuie 
urechile, şi-ţi îngheaţă inima auzindu-i. 

Pe semnele următoare se pot cunoaște că nu mai sunt întregi la 
minte: 

1. Se dau pe sine de ceva mare, cum s-au dat de altfel toţi ereticii 
(rătăciţii) vremurilor, pe care însă i-a afurisit Biserica, prin sfintele 
soboare. 

2. Cad la laudă, având o smerenie mincinoasă. 

3. Se țin pe sine mai presus de Scriptură (unul chiar mi-a rupt-o), 
mai presus de Biserică și sfinți. 

4. Mor după a fi ascultați și crezuţi de oameni. 

5. Fierb de mânie când nu sunt luaţi în serios. 

6. Adesea au „grăire în duh”, cu „duhul” care-i poartă și-i învaţă. 

7. Nu vor nici în ruptul capului să-și controleze prin preoţi cele 
auzite de la „duhul' lor. 

8. Câte unii cu toate acestea arată o evlavie neobișnuită: 
mărturisind pe Hristos, pe Maica Domnului, făcându-și și Sfânta Cruce, 
bătând metanii, sărutând icoanele, ba și Sfânta Împărtășanie luând-o 
(1); și jurându-se că-s oamenii lui Dumnezeu, iar ei sunt înșelați. 

9. Fac pe prorocii și împrăștie spaimă între oameni. Multe 
prorocii li se împlinesc, dar multe nu. Asta atârnă de puterea de 
străvedere a „duhului” care le spune ce le spune, ca unul ce n-are 
învelitoarea trupului, și de aceea prinde cu oarecare vreme înainte, cele 
ce le apropie Dumnezeu de oameni. Dar asta nu e prorocie. 

10. În numele „dumnezeului” lor, sunt în stare să omoare om, 
întemeindu-se pe Scriptură că și Avraam a fost în stare de o atare 
ascultare, iar Finees a și făcut aceasta și i s-a socotit acestuia râvnă 
pentru Dumnezeul său106. (Cu amăgirea ascultării până la ucidere de 
om, a cercat vrăjmașul pe mulți, în toate vremurile, chiar și pe pustnici, 
de cum pe oamenii lumii.) Prin urmare fiind așa de săritori cu ascultarea 
și credința la poveţele „duhului” lor, pe care-l cred că e Hristos, sunt o 
adevărată primejdie pintre oameni; teroriști ai sufletelor simple. 

11. Sar de la un lucru la altul și leagă lucruri fără nicio legătură. 
Tălmăcesc greșit, strâmbă adevărul și se propovăduiesc din Scripturi, 

mai mult pe ei înșiși decât pe Dumnezeu, mergând grăbit spre cea mai 
de pe urmă sfărâmare și sărire a minții. 

12. În preajma lor simţi tulburare şi primejdie, căci mulţi dintre ei 
au fost pe la casa de nebuni, sau vor trebui să se ducă. Nu-i blândeţe pe 
Chipul lor. Nu-i ocărâm, ci ne păzim și-i învăţăm și pe alţii să se păzească 
și ne înfricoșăm cât de groaznic și-au tăiat mintea în Scripturi107. 

Totuşi, pe cât se poate, să încercăm a-i înțelege, lămurind 
adevărul lucrurilor şi meșteșugirile vicleanului. E știut, că făcând omul 
gândurile și voile celui rău, intră acela în el. Sau, altfel zicând: iubind 
cele rele, pe firul acestei iubiri, intră vrăjmașul în cetate; adică prin 
cele de-a stânga, relele. Când însă vede că nu poate amăgi pe om cu 
cele de-a stânga, sare în cealaltă margine, de-a dreapta de tot, căutând 
acolo să-l amăgească, ca să-i dea omul crezare. Îi trânteşte o laudă 
pentru mulțimea credinței în Dumnezeu și a iubirii virtuţii, şi-l 
îndeamnă ca fără măsură şi fără întrebare să se silească în acestea. Pe 
unul îl trezea la rugăciune, silindu-se să-i strecoare în minte și-n inimă 
părere mare despre sine, precum că pe „el' îl trezesc „îngerii” la 
pravilă. Sau dacă cel ochit spre înşelare nu-i chiar așa de virtuos, îi mai 
îngăduie să fumeze, să bea, zicându-i gândurile că-i trebuie putere, și 
nu-i păcat. Pe unul l-a săgetat arătându-i-se în chipul lui „Hristos” şi 
spunându-i: „Pentru dumneata mai răsare soarele!” Douăzeci şi cinci 
de ani pe urmă l-a mai dăscălit, ca să ajungă să se creadă pe sine căele 
fiul omului din Scriptură şi dreptul judecător, care va despărți oile de 
capre şi va întemeia împărăţia lui Dumnezeu pe pământ, și că în zilele 
lui va fi sfârşitul şi judecata, care se va face prin el. (De fapt era 
sfârşitul judecății sale, pe care o vedea, nu la sine, ci în afară, la toată 
lumea.) De fiecare dată când îl zorea credința aceasta trecea, după câte 
o ispravă, şi pe la casa de nebuni. 

Firul acestei iubiri, fie că înclină spre păcate, fie că înclină spre 
Dumnezeu, vrăjmașul caută să-l prindă de capete, nesfiindu-se 
ucigașul să se dea drept „Dumnezeu', numai să prindă pe cine poate. 
De aceea au zis Părinţii că întotdeauna extremele sunt ale diavolului. 
Adică şi prea mare iubire de Dumnezeu înainte de vreme poate fi 
pricină de cădere: o iubire oarecum pământească, pătimașă, neliniștită, 
nesenină, necurată și pironită. 


107 2 Petra 1,20. 


Grijă la minte! Căci războiul nevăzut cearcă pe toată lumea și n-a 
cruțat nici iubirea de Dumnezeu a Apostolilor! Deci, ca să pricepem 
mai bine lucrul acesta subțire și rostul pentru toţi al celor scrise, ne 
folosim de icoana celor trei iubiri, a celor trei ucenici ai Domnului: 
Petru, luda şi loan. 

Secţiune 1.15 GREȘELILE IUBIRii ȘI DREAPTA SOCOTEALĂ 

Acești ucenici ai Domnului, din pricina iubirii lor aprinse, fiecare 
a făcut câte o greșeală în ucenicia lor. Doi s-au îndreptat, unul s-a 
surpat. Astfel, într-o călătorie, când oamenii dintr-o cetate oarecare 
necunoscându-i, n-au vrut să-i primească, Iacob și loan au zis: să ne 
rugăm ca Ilie, să se pogoare foc din cer peste ei să-i ardă.108 Cinstea 
şi prețul pe care-l avea Domnul în inima lor, precum și râvna sau 
iuțimea lor, încă nu le aveau în cumpănă şi cu dreaptă socoteală și așa 
au ars o greşeală. Mântuitorul i-a adus la blândeţe și la dreapta 
socoteală, învățându-i: „Nu știți ce duh grăieşte prin voi acestea”109. 

Petru, după frumoasa mărturisire de credință: „Tu eşti Hristos 
Fiul lui Dumnezeu celui viu!'110, și după lauda Mântuitorului care în 
aşa fel i-a spus-o, ca oarecum să-l ferească de primejdia laudei şi a 
părerii de sine, când lisus a început să le spună Apostolilor despre 
patimile şi răstignirea Sa, Petru, în iubirea lui n-a putut răbda o 
socoteală ca aceea, ci şi sări cu gura: „Doamne, să nu-ţi fie ție una ca 
aceasta!'111 Atunci, ca unul ce n-avea și cunoştinţa tainelor lui 
Dumnezeu care să ție cumpăna dreaptă cu puterea iubirii aprinse și 
înțeleasă omeneşte, căpătă de la Domnul palmele acestea: „Înapoia 
Mea Satano! Sminteală îmi ești!'112 Sigur că nu Petru era Satana, ci 
un gând al Satanei intrase și se exprimase prin gura lui Petru, căci era 
o spărtură, o descumpănire între puterile lui sufletești: cunoştinţă, 
dragoste şi iuțime. Și se vede că încă nu s-a tămăduit cu îndreptarea 
aceea. Mai bătrân fiind și mai greu de leac, iubirea lui încă nu se 
strămutase, ca a lui loan: toată pentru Mântuitorul, ci mai ținea ceva şi 
pentru sine. Mântuitorul îl cunoștea și-i prevesti lepădarea cea de trei 

ori în curtea lui Caiafa. Petru iarăși sări cu gura, zicând că nu. Dar la 
urmă a trebuit să constate că a mai luat trei palme peste obraz, pentru 
iubirea pe care n-o dăduse toată lui Dumnezeu, precum făgăduise, ci 
mai ținuse și pentru sine. Sfânta Predanie zice că atâta a plâns Petru și 
s-a pocăit, încât lacrimile tăiaseră brazde în obrajii săi. 

Iuda, ucenic al Mântuitorului și el, având minte, iubire şi voinţă, 
însă după felul lui, iarăși ne dă o pildă şi o învățătură. luda voia ca și 
Mântuitorul să iubească ceea ce iubeşte el, adică să întemeieze o 
împărăție pământească a Cerurilor și lisus să se facă împărat, iar pe el, 
mare sfetnic și vistiernic al arginţilor, că tare era umilit, să fie trimis 
desculț, fără traistă şi numai cu toiag113 și să propovăduiască o 
împărăție pe care n-o vedea cu ochii săi de lut, şi pentru care n-avea 
decât o zdreanţă de pungă goală. 

Aşa fiind făcut, parcă era de un gând cu tot neamul său. De 
aceea, deşi Mântuitorul l-a iubit și l-a înzestrat cu daruri întocmai ca şi 
pe ceilalți, totuşi el a rămas evreul fără leac, iubind un „Dumnezeu al 
veacului de acum”114, iar pe lisus care nu corespundea iubirii sale 
pământești, L-a vândut pe treizeci de arginţi, câştig ce-a mai putut să 
scoată, pentru slujba de trei ani. 

Cele două capete ale iubirii sale erau prinse de diavol. El se 
iubea pe sine, iar pe Dumnezeu, numai dacă Dumnezeu îi asigura 
mulțumirea iubirii de sine, ceea ce adevăratul Dumnezeu n-a putut să-i 
împlinească. De aceea s-a lăsat păgubaș. Mântuitorul a încercat totul cu 
beteagul său ucenic, dar în zadar. I-a dat şi Sfânta Împărtășanie cu 
Sine, dar în loc să se tămăduiască, a intrat și mai cu putere Satana în 
el 115 şi Mântuitorul în grai omenesc zicând S-a dat bătut, 
spunându-i: „Ce faci, fa mai curând!” că nu puteau dracii face nimic, de 
nu le îngăduia Dumnezeu. 

A avut și el o clipă de trezire, dar nu mai era el stăpân pe sine, ci 
acum era mai tare noul său „stăpân, care-l trăgea la plata 
spânzurării... şi nu i-a mai dat vreme... 

lată ce primejdie grozavă e acea iubire de sine, care nu se 
dăruiește lui Dumnezeu, nu se pleacă sfatului, decât cu fățărnicie: 
necaz mare și jug greu peste fiii lui Adam. 

Unirea celor doi sau trei în numele lui Dumnezeu e o minune 
nevăzută în suflet, e venirea iuțimii, a cunoștinței și a dragostei la 
cumpăna liniștită a dreptei socoteli, știutoare de taină și știutoare de 
măsuri, asta e ceea ce urmărim cu orice prilej ca pe un dar şi un dor al 
lui Dumnezeu. Ne trebuie grăind mai pe înţeles mai multă inimă în 
minte şi mai multă minte în inimă, căci altfel, fără lucrarea de unire a 
preafericitului nume, o iau razna şi inima și mintea. 

Secţiune 1.16 MĂSURILE... 

„Cine nu se leapădă de sine, nu poate să vie după Mine.'116 
Cine nu poate să întrebe și nu se poate pleca sfatului unui părinte 
duhovnicesc, sau nici măcar nu-l caută, nu găseşte pe lisus. Dacă totuși 
vrea să se ţie de urma lui Dumnezeu, dar fiind cu inima şi mintea 
întinate de părere şi mândrie, dă de înșelăciuni. De aceea-s rânduiți 
duhovnicii, să cumpănească duhurile ce le străbat mintea, să cunoască 
măsurile fiecărui ins, şi încotro îi înclină cumpăna. 

Încă de mult mărturisea Prorocul Iordanului că: „Nu poate un 
om să ia nimic, dacă nu i s-a dat lui din cer'117. Dar tot așa zic și cei 
înșelați. Cum să prindem înșelăciunea din urmă? Foarte uşor de prins. 
Cei ce cu adevărat au darul de la Dumnezeu, vin la duhovnici să 
întrebe, pe când cei înşelaţi nu vor, ci se ţin pe sine mai presus de orice 
dar. Ei nu mai ştiu că fără de smerenie, nu dai de Dumnezeu, ci de 
înșelătorul; fără întrebare nu intri pe poartă, ci sari pe aiurea şi cu 
tâlharii te socotești. Râvna fără întrebare şi părerea sar măsura. 

„În puterea darului ce mi s-a dat spun oricui, care este între voi, 
să nu năzuiască mai sus decât i se cuvine să năzuiască, ci să cugete 
cumpănit, fiecare precum Dumnezeu i-a împărțit măsura 
credinței.”118 

Asta ne-o spune Sf. Pavel, care, deşi a văzut lumina puternică din 
cer şi a auzit glasul adevăratului lisus Hristos, care l-a descoperit 
rostul sfintei Sale nevăzute arătări, totuși, spre asigurarea şi învățarea 
smereniei, l-a trimis orb la sluga Sa în Damasc119. Acesta, vestit şi el 

de Mântuitorul120, l-a primit, l-a lămurit și l-a înnoit cu Botezul. 
Acelaşi Pavel, după altă multă învăţătură, trudă și propovăduire, după 
alte vedenii, semne și răpire în Rai, totuşi s-a dus la Ierusalim, să se 
întâlnească cu ceilalți Apostoli și să le spună şi lor Evanghelia pe care o 
vestea el, ca nu cumva să fie în înșelare și toată truda lui zadarnică121. 

Aşa-l povăţuia, nu îndoiala ci smerenia. 

În fiecare ins a închis Dumnezeu chemarea către tot rostul şi 
lucrul, pe care la vreme le va avea între oameni. Astfel: 

Efeseni 4: 

11. El a dat pe unii ca să fie Apostoli, pe alţii proroci, pe alţii 
binevestitori, pe alții păstori și învățători. 

12. Spre desăvârșirea sfinţilor, la lucrul slujbei, spre zidirea 
trupului lui Hristos. 

13. Până când toți vom fi ajuns la unirea credinţei și a cunoștinței 
Fiului lui Dumnezeu, la starea bărbatului desăvârșit, la măsura vârstei 
plinirii lui Hristos. 

14. Ca să nu mai fim copii și jucăria valurilor, purtaţi încoace și 
încolo de orice vânt de învăţătură, prin înșelăciunea oamenilor, prin 
vicleșugul lor, spre uneltirea rătăcirii. 

15. Ci fiind credincioși adevărului, prin iubire să sporim întru 
toate, pentru El, care este capul Hristos. 

El unește cele învrăjbite, El ne măsoară darul, El ne cheamă la 
lucru în vie, El ne ajută pe fiecare în parte, dacă nu uităm să-L chemăm; 
iar spre desăvârşirea obştei, El luminează slujitorii. 

Sunt, între cei trimişi de Dumnezeu, şi oameni ce au darul să 
vadă dincolo de zare, să audă graiuri și cuvinte mai presus de fire. Dar 
aceştia, la vreme de mare însemnătate pentru ei, când li se deschide 
ochiul vederii şi urechile auzirii celor de dincolo, să nu întârzie a căuta 
povăţuirea unui duhovnic, care le va feri inima și mintea de bucurie 
străină și care îi va ocroti cu dulama smereniei. 

Căci dacă nu fac așa, cu tot darul de sus, pot cădea pradă 
înșelăciunii. lată cum: Darurile lui Dumnezeu ascunse în noi, noi nu le 
ştim, dar Satana le vede; şi, ca un tâlhar viclean, pândește vremea 
darului de sus să se deschidă în viața noastră și de nu-l va afla acoperit 
de smerenie şi dreaptă socoteală, varsă el, ca pe un jgheab, pustiirile 

lui pe făgașul lui Dumnezeu. 

Deci, ce ţi-a dat Dumnezeu dar, asigură-l cu întrebarea și 
ocroteşte-l cu smerenia, și cu atât mai vârtos nu ieși din sfatul unuia 
dintre nebăgațţii în seamă slujitori ai lui Dumnezeu. „Cu cât eşti mai 
mare, mai mult te smereşte, şi înaintea Domnului vei afla Har” zice 
înțeleptul.122 Căci de n-ai îndemânare către socoteala aceasta, atunci 
darului vederii tale i se arată un Hristos mincinos şi urechii tale îi va 
grăi Satana, care se va da pe sine „Hristos” și te va amăgi desăvârșit. 

„... Se vor ridica hristoşi mincinoşi şi vor da semne mari şi 
minuni, ca să amăgească, de va fi cu putință şi pe cei aleşi.'123 

Hristoșii şi prorocii mincinoşi, de care ne previne Mântuitorul 
din vreme, sunt viclenii de dincolo de zare, care fac silă mare și mult 
meșteșugită, ca să fie primiți de oameni ca atare. Ei umblă răcnind şi 
caută pe cineva să-i vadă şi să-i asculte. Nu cumva li-e vremea aproape, 
căci tare - şi mai fac de cap!? 

Mântuire este și pentru cei înșelați: când își vor cunoaște 
înșelarea şi se vor pocăi de ea. Iuda însă n-a mai avut vreme. 

lată pe scurt pricinile şi grija pentru care Predania Bisericii 
Răsăritene se fereşte de vedenii, și-și fereşte și fiii, întrucât acestea nu 
sunt neapărat trebuitoare mântuirii, și desăvârșirea, la care suntem 
chemați, lasă în urmă orice vedenie. Revelația e deplină, iar cele ce mai 
lipsesc, le aşteptăm la a doua venire. 

Secţiune 1.17 SFATURILE EVANGHELICE SAU PORUNCILE 
DESĂVÂRŞIRii 

Porunca desăvârșirii s-a dat încă prin Legea veche, evreilor124, 
dar cu deosebire s-a dat prin Legea nouă, creștinilor125. Desăvârşirea 
şi sfințenia sunt cele ce măsoară apropierea sau depărtarea noastră de 
Dumnezeu. De aceea, în trei cete se rânduiesc ostașii războiului 
duhovnicesc, în: chemaţi, aleşi şi credincioşi126, sau cu altă numire: 
începători, sporiţi şi desăvârşiți. 

Dar s-a ales o ceată de creștini care găsesc înăuntrul lor 

îndemnarea sau chemarea numai spre viața duhovnicească, ca 
singurul rost vrednic al vieţii. Aceștia sunt călugării. 

Precum când merg la oaste, oamenii lumii lasă toată grija de 
acasă, ca să nu-i încâlcească în vremea ostășiei, aşa și nevoitorii 
mântuirii lasă toată grija lumii, pentru împăratul cerurilor. 

Dacă la intrarea în viață sunt de ajuns poruncile şi sângele 
Mielului, pentru ajungerea desăvârşirii însă sfaturile evanghelice se fac 
porunci. Sfaturile evanghelice sunt tot porunci pentru cine are 
înzestrarea de a le împlini. Și o au mult mai mulţi, după cum 
întâmplările vieții îi dovedesc, și iarăși înzestrarea aceasta şi-o 
desăvârșesc mult mai puţini, din lipsa de povăţuitori desăvârșiți. 
Pintre sfaturile evanghelice sau poruncile desăvârșirii cea dintâi e 
lepădarea de lume. Cine se leapădă de lume nu mai stă la cumpănă, 
între preţul lumii întregi, de i-ar da-o cineva toată în stăpânire până la 
sfârşitul veacurilor, și între prețul sufletului, curăţit și strălucit de 
slava lui Dumnezeu, în viața de apoi. Faţă de slava aceea, ale lumii de 
aicea toate sunt gunoi127. 

Lepădarea de lume e o convingere, pe care poţi s-o ai şi în 
mijlocul lumii stând, precum poţi să n-o ai în mijlocul pustiei 
petrecând. Dar cei ce se mântuiesc, toţi trebuie s-o aibă. 

Călugării deci, vrând să înveţe știința mântuirii128, sau 
meșteșugul izbăvirii din cele de aici și strămutarea în cele de dincolo, 
dau aceste trei sfinte făgăduinţe: sărăcia, fecioria și ascultarea. 

Făgăduinţele acestea, când sunt făcute dintr-o convingere 
statornică, surpă pe rând toate patimile și izbăvesc pe nevoitor de 
toate cursele vrăjmașului; căci acestea sunt sfaturile evanghelice și 
urmarea Mântuitorului. Astfel sărăcia e dezlipirea sufletului de orice 
lăcomie de avere sau iubire de argint, precum şi dezlipirea de gândul 
averii. Cel dezlipit cu sufletul de acestea, de va şi avea avere în grijă, nu 
va fi împătimit de ea, şi nu-și va pierde cumpătul, când s-ar întâmpla să 
o piardă. 

Fecioria stă împotriva a toată desfrânarea. Nevoinţă ei 
urmăreşte să aducă firea la liniște sau la nepătimire, ca la o stare de la 
sine înțeleasă a firii pe care firea a avut-o odată. 

Ascultarea însă e făgăduinţa cea mai grea: mucenicia pe viață. 

Toţi i-au zis așa. Greutatea ei cu adevărat stă și în îndărătnicia firii, 
sălbătăcită de păcate, dar stă şi în scăderile povățuitorilor. Dacă 
povățuitorii n-au cuvântul acoperit cu o sporită viață duhovnicească şi 
nu au patimile stinse, n-au cu ce te îndemna la ascultarea desăvârșită, 
decât cu puterea mărimii, sau cu mărimea puterii. E vorba de o 
ascultare, care opreşte mintea ascultătorului de a mai cumpăni 
cuvântul şi sare să-l facă întocmai, chiar de l-ar costa viaţa. 
Ascultătorul nu mai face nicio socoteală cu viața, liniștit că 
duhovnicescul său părinte i-a luat grija vieţii şi l-a scutit de toate 
primejdiile socotirii. Desăvârşit nu poți asculta decât de un sfânt. 
Aceştia însă fug de slujba poruncirii. 

Totuşi spre folosul vieții duhovnicești eşti de mare câștig 
ascultând pe oricine; căci ascultarea e rânduită împotriva patimilor 
minții: mândria, părerea și slava deşartă, şi cine are de gând să scape 
de acestea nu stă să cumpănească sfințenia mai marelui. Ascultarea 
desăvârşită e vestita „tăiere a voii” care, de multe ori, e tot una cu 
tăierea capului. Ascultătorul desăvârşit nu mai are război cu necazurile 
ce vin de pe urma iubirii de sine şi nici lupte cu grija vieţii care l-a scos 
din Rai. Ascultarea e lepădarea de sine, luarea crucii în fiecare zi129 
şi urmarea Mântuitorului. Ea ne învață smerenia, care ucide toate 
patimile și liniștește sufletul. Ea stinge orice frământare şi opreşte 
orice inițiativă, deci toată energia, cu vremea, trebuie să se 
convertească în virtuți duhovniceşti. Ascultarea aceasta stinge 
personalitatea de pe planul lumii şi, dacă e ceva de capul 
ascultătorului, toată înzestrarea lui se preschimbă în sfințenie, pe care, 
de multe ori, se poate întâmpla să n-o știe nimeni fără numai 
Dumnezeu. Așa creşte ascultătorul o personalitate a spiritului, când 
izbutește să treacă peste grămada sa de oase ca şi cum ar trece altul. 

În fiecare om este închisă o măsură a lui, după cum ne asigură şi 
Sfântul Pavel130; peste aceasta să nu treacă nimeni, dar nici să nu se 
lenevească nimeni a o ajunge. Arătarea și împlinirea în firea noastră a 
tuturor darurilor nașterii noastre de sus, din Duhul Sfânt, e ceea ce 
numim desăvârșirea, cea la măsura fiecărui ins. Fiecare e înzestrat și 

trimis să împlinească un rost al lui Dumnezeu între oameni. Dezvelirea 
şi înțelegerea acestui rost sau destin ascuns în noi în fiecare, după 
atotştiința de mai înaint131 a lui Dumnezeu, nu poate fi dezgropat 
fără cunoştinţa şi luarea aminte a unui duhovnic iscusit, care are grija 
şi meşteșugul să înlăture toată piedica și nepriceperea, ca să poată 
avea loc de ele voia cea bună a lui Dumnezeu, care era ascunsă în tine. 
Duhovnicul, sau starețul, ajută şi dezvăluie toate intenţiile lui 
Dumnezeu din fiii Săi, dăruite lor după măsura credinţei, ce vor avea 
s-o aibă. 

De aceea toți nevoitorii trebuie să-și găsească duhovnic, 
deoarece în cele duhovnicești, tot ce nu e din povăţuire orânduită și 
sub ocrotirea smereniei duce la înșelare şi la mai mare rătăcire, decât 
înseşi patimile. 

„Prin ştiinţa lui, dreptul, sluga Mea, va îndrepta pe mulți.'132 

Prin acea prietenie a duhovnicului cu Dumnezeu, despre care nu 
ne mai tocmim, el va întoarce sau va atrage voia omului la voia lui 
Dumnezeu, făcându-l să vrea și el ce vrea Dumnezeu. Atunci vei fi în 
ascultarea care era în Hristos lisus133, şi dreptul, sluga lui Dumnezeu, 
va întoarce dragostea ta la dragostea lui Dumnezeu, iubind şi tu ce 
iubeşte Dumnezeu: atunci va fi în noi simţirea care era în lisus134. 
Duhovnicul va întoarce şi mintea noastră de la atâta umblare pustie în 
afară, şi o va face scaun al lui Hristos-Dumnezeu, în care sunt ascunse 
toate comorile cunoștinței şi ale înțelepciunii135. 

La aceste stări însă nimeni să nu încerce să ajungă singur, căci 
nu va ajunge sau va ajunge rău. Toate darurile închise în destinul 
nostru sunt îngrădite cu suferințe, şi numai la atâtea daruri ajungem, 
prin câtă suferință putem răzbi cu bucurie. Numai atâta bine putem 
face, câtă suferință putem ridica de pe el. Numai atâta mângâiere 
putem aduce între oameni, câtă amărăciune putem bea în locul celor ce 
vrem să-i mângâiem. Atâta strălucire va arăta iubirea de Dumnezeu și 
de oameni în noi, sau atât de puternice vor fi mila și adevărul în noi, 
câtă văpaie de ură înfruntăm bucuroşi pentru Dumnezeu și oameni. Şi 

aşa mai departe. 

E bine de știut şi faptul că darurile lui Dumnezeu dau o mare 
putere de a suferi, cu seninătate, orice protivnicie în calea darului, și, 
răbdând cu liniște, toate piedicile cad pe rând, printr-o nevăzută 
rânduială dumnezeiască. 

Lupta începătorului este lupta izbăvirii de patimi; straja atenției 
la porţile simţurilor, ca să nu intre pruncii vavilonești, care, făcându-se 
bărbaţi, ar fi mai greu de scos. Deci cum se arată aceia, să-i și lovească 
de Piatră, ca să nu ajungă cu ei până la luptă. Năvala de gânduri să nu 
descurajeze pe începători; toată grija să le fie să nu se nevoiască cu 
gândurile. A nu avea gânduri e tot așa de cu neputinţă, ca şi a crede că 
poți opri vântul, dar, cu orânduire dumnezeiască, vin și vremuri fără 
furtună. 

Începătorii pot să vadă cum numele Mântuitorului îi izbăveşte 
de asuprirea momelilor vicleanului ceea ce-i îndatorează cu o mare 
smerenie înaintea lui Dumnezeu, ştiind că se luptă El în locul lor. 
Partea începătorilor este nevoință de a seca izvoarele patimilor din 
pământul inimii, precum și grija de a nu se sui cu mintea în văzduhul 
părerii, căci acolo bat furtuni mari şi se rup aripile minții. Fiindcă de 
multe ori e atrasă mintea dincolo şi, furată de vrajă cum e, ușor poate fi 
mişcată de bucurie străină. De aceea Sfinții Părinţi ne atrag luarea 
aminte să ne împotrivim acestei răpiri a minții, pentru că dincolo, mari 
şi multe sunt primejdiile, în care începătorii pot să-și frângă mintea. 

Începătorii trebuie să stea cu mintea de strajă la porțile 
sufletului, ca să nu intre ca un foc bucurie străină în cetate. 

Vremea nevoinţei pentru unii e mai scurtă, pentru alții mai 
lungă, pentru unii mai ușoară, pentru alții mai grea, şi pentru foarte 
mulți ține toată viața. Dar pentru cei ce nu judecă pe nimeni, 
Mântuitorul zice că fără nevoinţă intră în Împărăţie136. 

Fără uscarea izvoarelor rele, fără scoatere din rădăcină a 
patimilor ca pe urmă locul să fie ars cu lacrimile pocăinţei fără 
netezirea scurmăturilor pe care le-au făcut în fire porcii patimilor: 
dealuri şi văi, nu e chip de a primi pe lisus și-a ajunge în ceata a doua a 
luptătorilor, a celor sporiți. Ceata începătorilor stă sub fericirea 
sărăciei desăvârșite. Nimic n-a mai rămas de care să le mai fie 

împătimită inima, nici de ei înşiși, nici din altceva din cele de aici. Cât 
despre patimi, singura lor avuțţie, prin nevoință cea de bunăvoie, au 
risipit-o, au ajuns săraci și s-au făcut ca un crin în pustie. 

Secţiune 1.18 CEI CURAȚI CU INIMA 

Măsura celor sporiţi stă sub fericirea fecioriei sau a celor curați 
cu inima. Căci una e să făgăduieşti că vei petrece în feciorie și alta e să 
ajungi cu adevărat starea nevinovăţiei şi nepătimirea. Cei ce-și întorc 
mânia şi pofta de la cele de aici, unde altfel ar fi zăcătorit în contra firii, 
aceia scapă de bărbatul sau de femeia dintr-înșii și vin la starea unui 
suflet de fecioară. 

Sufletul ajuns la starea de fecioară are parte de crinul 
Bunei-Vestiri a nașterii lui Hristos într-însul. În vremea aceasta, sortită 
dezvelirii darurilor dobândite prin Sf. Mir, se întâmplă că sufletul 
trebuie să treacă prin nevoinţe fără de voie, neatârnătoare de el, care 
însă îi vin prin dumnezeiască orânduire, împlinind ceea ce mai lipsea 
din lămurirea la câtă s-a supus prin nevoinţe de bunăvoie. În vremea 
aceasta, lucrează asupra nevoitorilor puterea cea mai presus de fire a 
Duhului Sfânt. Dar, să nu uităm: numai după ce ei, prin nevoinţele cele 
de bunăvoie, au scos toate puterile sufletului din robia lucrării contra 
firii şi le-au adus la lucrarea potrivită cu firea, spre care le erau date. 
Odată dobândită această convertire și armonie lăuntrică a puterilor, 
vine şi lucrarea cea mai presus de fire şi ajută creșterea și rodirea 
darurilor Duhului Sfânt, potrivit orânduirii lui Dumnezeu cu fiecare. 

Prunc nou s-a născut firii, pe care a întors-o la starea de fecioară 
fără prihană. lar Pruncul creştea și se întărea cu Duhul, umplându-se 
de înțelepciune, şi Harul lui Dumnezeu era cu E1137. El e steaua de 
dimineață, care răsare în inimile credincioșilor138, după cum zice 
Petru. El e Dumnezeul-lumină lumina ta cea care era învăluită de 
întunericul neştiinței din vremea patimilor, care va răsări ca zorile şi 
va grăbi tămăduirea ta139. Pe dărâmăturile tale vechi se vor face zidiri 
din nou, cărora le vei pune temelia cea străveche140: lisus Hristos. 
Lumina lumii și lumina ta va creşte tot mai tare, Pruncul lisus s-a făcut, 

în ceata celor desăvârșiţi, bărbat desăvârşit, și vine, plecându-și capul, 
sub mâna de țărână a zidirii Sale, arătându-ne smerenia ca pe un botez. 

Duhul lui Dumnezeu, lumina cea adevărată: Hristos, lumina care 
luminează pe tot omul ce vine în lume141, ajută sufletul să se 
cunoască cu adevărat ce este față de sfințenia lui Dumnezeu. La lumina 
adevărului veșnic îşi vede mulțimea păcatelor, loviturile tâlharilor, 
tăieturile fărădelegilor şi întârzierea tămăduirii. Pe măsură ce sporeşte 
într-însul lumina dumnezeiască a cunoștinței de sine, pe aceeași 
măsură vede câtă stricăciune i-a făcut vremea închisă în necunoştința 
de sine. Așa se face că sub lucrarea sfântă a Harului, nevoitorii se văd 
cei mai mari păcătoşi căci e Cineva sfânt în ei şi le arată aceasta. lată 
cuvântul Sf. Marcu Ascetul: „Cu cât sporeşti virtutea astăzi, cu atât te-ai 
dovedit dator pentru ziua de ieri, făcând arătată capacitatea firii. 
Fiindcă prin sporul de azi s-a dovedit că nu există un spor sau un 
scăzământ al firii, ci al voinţei.'142 

Ca atare sfinții sunt convinși de păcatele lor. De aceea 
judecându-se pe ei înșiși vrednici de iad, primesc de la Dumnezeu 
Raiul şi în dar mântuirea. 

Cei înşelaţi nu-şi văd păcatele, ci virtuțile. 

Pe când sfinții sunt „păcătoși” convinși de păcatele lor căci 
puterea sfințitoare a lui Hristos se află în ei și întru recunoașterea 
neputinței se săvârşeşte darul înșelaţii sunt niște păcătoşi închiși în 
neșştiință, dar convinși de „mântuirea” lor, căci s-a întărit într-înșii 
întunericul cel mai dinafară, care-i face să se dea pe ei înşiși mai presus 
de Biserică și sfinți. Sunt cei ce n-au avut grijă și s-au suit la părerea de 
sine; văzând darul lui Dumnezeu, şi socotindu-l al lor, şi-au frânt 
aripile minții. 

Cei desăvârşiți nu simt numai spinul păcatelor lor, ci găsesc 
într-înşii murmurând toate păcatele oamenilor. Căci prin cei 
desăvârşiţi se răsfrânge sfințenia lui Dumnezeu, ca printr-o oglindă, şi 
într-înşii iarăși toată firea omenească-și simte durerea şi păcatul. 

Abia lor le îngăduie atotștiutorul Dumnezeu să bată război cu 
stricătorul firii omenești, și cu sabia Duhului neîntrerupt să-l ardă. Dar 
nu spre el le e privirea, ci având toată făptura lor absorbită de dar, s-au 
făcut ca un pârjol într-un rug nearzător și, strămutați de dragostea lui 

Dumnezeu, chiar şi numai cu atâta, că sunt în lumea aceasta, ard pe 
„stăpânitorul” ei în inimă, ca o sabie de văpaie. 

Această nebănuită simţire a neputinţelor, întru care se 
desăvârşește darul lui Hristos, ne face înțeleasă mutarea din cele de 
aici a unui Cuvios Părinte: 

„Venind el la vremea mutării din viaţa aceasta, și în jurul lui 
șezând Părinţii, a strălucit fața lui ca soarele. Și le-a zis lor: «lată Avva 
Antonie a venit». Și după puţin a zis: «lată ceata Prorocilor a venit». Și 
iarăși fața lui mai mult a strălucit. Și a zis: «lată ceata Apostolilor a 
venit». Și s-a îndoit faţa lui în strălucire. Și se părea ca și cum ar vorbi cu 
cineva, și i s-au rugat lui bătrânii zicând: «Cu cine vorbești, Părinte?» 
«lată îngerii au venit să mă ia, și mă rog ca să fiu lăsat să mă mai 
pocăiesc puţin». Și i-au zis lui bătrânii: «Nu ai trebuință să te pocăiești, 
Părinte!» Și le-a zis lor bătrânul: «Cu adevărat nu mă ştiu pe mine să fi 
pus început (pocăinţei)». Și au cunoscut Părinţii că a ajuns desăvârșirea. 
Și iarăși de năprasnă s-a făcut faţa lui ca soarele, și s-au temut toți. Și 
le-a zis lor: 

«Vedeţi, Domnul a venit, și zice: «Aduceţi-Mi pe vasul pustiului!» 
Și îndată și-a dat duhul, și s-a făcut ca un fulger și s-a umplut tot locul de 
bună mireasmă.»"143 

Cu aceste graiuri trece pragul dincolo, în adâncul smereniei, 
nevoitorul ce a ajuns desăvârşirea. 

Secţiune 1.19 VÂRSTELE IUBIRII VÂRSTELE DESĂVÂRŞIRII 

Sf. Isaac Sirul a numit desăvârşirea o prăpastie de smerenie; dar 
tot aşa de bine putea să zică şi despre iubire, legând-o de numele 
desăvârşirii. Căci iubirea a coborât pe Dumnezeu din Ceruri să se facă 
om, şi nu este smerenie mai mare ca aceea a locui Dumnezeu în 
oameni, din iubire. Deci acestea-s semnele celor locuiţi de Dumnezeu: 
un nesfârșit de dragoste şi o prăpastie de smerenie. Căci: „Cine zice că 
petrece întru El, dator este precum Acela a umblat, și el așa să 
umble"144. 

lar dragostea în Duhul lui Hristos, în trei vârste se vede: 

În iubirea aproapelui ca pe tine însuţi; 145 

În iubirea mai mult ca pe tine însuţi iubirea de vrăjmaşi; 146 

În iubirea ca jertfă pentru oameni.147 

Până la măsura iubirii de vrăjmași sunt datori să ajungă toți 
creștinii, care au de gând să se mântuiască; pe când la vârsta a treia a 
iubirii, foarte puţini ajung. 

Cei desăvârșiţi fiind o încrucișare a lui Dumnezeu și a firii 
omeneşti, şi, răsfrângându-se Dumnezeu cu limpezimea cea mai mare 
în firea omenească, iar firea omenească în Dumnezeu, pe ei îi dor 
durerile şi păcatele oamenilor, la o măsură dumnezeiască nebănuită. 
De aceea vor să se jertfească pentru ei, vor să fie osândiţi în locul 
acelora, ca oamenii, frații lor, să ia iertare. Așa a fost Sf. Apostol Pavel. 

Acești fii ai Tatălui vin în lume spre aceeași soartă spre care a 
venit Cel Unul Născut Fiul lui Dumnezeu. Aceștia toţi se învoiesc să-l 
urmeze cărarea întreagă. 

„Pe lisus, iubirea L-a făcut să moară, iubirea l-a dat biruința 
asupra morții. Iubirea e singura putere care învinge moartea. lar pe 
noi, forța care ne pătrunde în chip zguduitor și ne hotărăște să-l dăm 
viața noastră toată, nu e cuvântul Lui, ci Jertfa Lui.'148 

Aceasta e iubirea desăvârşită, iubirea ca jertfa: pârjolul care 
aprinde lumea, cutremură porțile iadului, şi stârneşte împotrivă-și 
toată vâlvătaia de ură, sau ispita a doua prin durere. lar cel ce iubește 
aşa, se ţine într-o liniște mai presus de fire, căci: „Mintea lui unindu-se 
cu Dumnezeu și petrecând în EI, prin rugăciune și dragoste se face 
înţeleaptă, bună, puternică, iubitoare de oameni, milostivă, îndelung 
răbdătoare, și, simplu vorbind, poartă în sine aproape toate însușirile 
dumnezeieşti'149. 

De aceea nu-și pierde cumpătul dacă-l vor părăsi prietenii la 
ceas de prigoană și i se vor face protivnici şi-l vor huli și-l vor osândi ca 
pe un înșelător, chiar cei din casa lui. Mintea și toată ființa lui ajunsă 
simplă, va putea trece și proba cea mai grea când, în viforul de ură al 

protivnicilor, îl va părăsi şi Dumnezeu, arătându-i gustul iadului şi 
lăsându-l în mâinile păcătoșilor, ca să se arate că nici urgia răului nu-l 
va putea desface din dragostea lui Dumnezeu! 

Acesta e focul celei mai mari nevoinţe prin care au să treacă cei 
ce ajung desăvârşirea, că Dumnezeu însuși se ascunde din faţa lor, şi se 
prăvălesc asupra lor puhoaie de ură, căutând cum să-i înghită. Dar de 
dragostea lui Dumnezeu nimic nu-i mai desface150: nici suferinţa, nici 
îngerii, nici viața, nici moartea, nici iadul, de care se dovedesc mai 
presus, căci desăvârșirea dragostei nu mai are pe acestea îngrădire şi 
hotar. 

Toată această slăvită cale stă sub povaţa Bisericii, ca una ce ne-a 
născut de sus a doua oară, și nimeni din cei ce se întorc Acasă nu se 
răzlețește de ea. Căci prin Biserică ne-am născut fiii lui Dumnezeu și 
acum avem pe Hristos în parte după darul fiecăruia. Întreg e doar în 
Biserică, adică în obştea Sa văzută și nevăzută: iar de la înviere și 
zidirea din nou a lumii151, Hristos va fi totul în toate, desăvârșirea 
neavând hotar. 

În Biserică se nasc de sus şi cresc pe pământ, câştigând în 
războaie, oamenii mai presus de fire, sau dumnezeii după Dar. 


IV RĂZBOIUL NEVĂZUT 

Omul, zidire de mare preț 

Îngeri căzuţi 

Pustiirea firii omenești în Adam 

După fire şi împotriva firii 

Refacerea firii omenești în lisus Hristos 
Continuarea biruinţei, prin taine 

